Yanvar 6, 2021 - uzpress\n«Манас» халқаро аэропорти матбуот хизмати баъзи рейслар ортга қайтарилиши тўғрисида хабар қилмоқда. Маҳкаманинг Фейсбукдаги саҳифасида ёзилишича, «Tez Jet» авиакомпаниясининг самолёти 6-январь куни соат 15:20 да Манас халқаро аеропортидан Ўшга учиш учун ҳавога кўтарилган. Соат 15:42 да самолёт техник сабабларга кўра Манас халқаро аэропортига қайтиб келди. Йўловчилар бошқа самолётга кўчирилиб, соат 16:51 да Ўшга учиб кетишган. Фуқаро авиацияси агентлиги ва компания…\nНовқат туманида яшовчи Света Косо ўғли синлисининг қизи (жияни) – 2001 йилда туғилган К.Э.Ф.ни шу туманда яшовчи, 1999-йилда туғилган Т.С.А. 2020-йилнинг 22-сентябрида олиб қочиб кетиб, ҳали ҳануз ҳам келмаётганини айтмоқда. Бу ҳақда Турмуш нашри хабар бермоқда. Унга кўра, қизни олиб қочиб кетган бола Новқат тумани ИИБнинг тергов бўлимига кўрсатма бергани конвоирларнинг ҳамроҳлигида келиб кетган. “Қиз ва йигит учрашишаётган…\nСтратегик объектлар «проходной двор»га айланди. Бу ҳақда Ўш вилояти раҳбари Жарасул Абдураимов бугун Ўш вилоятида хавфсизлик ва ҳуқуқ-тартибот масалаларига бағишланган йиғилишда айтиб ўтди. Унга кўра, стратегик объектларни ўз ишини яхши биладиганлар эмас, балки ҳар ким ҳимоя қилмоқда. “Илгари стратегик объектлар қаттиқ қўриқланар эди ва ҳеч ким ўтолмас эди. Энди стратегик объектлар «проходной двор»дир. Аслида ўз ишини яхши биладиганлар ишламаяпти »,…\nСайлов пайтида милицияга 9000 дан ортиқ халқ қўшини ёрдам беради\nПрезидент сайлови пайтида жамоат тартибини сақлашга 9000 дан ортиқ халқ қўшини жалб қилинади. Бу ҳақда ички ишлар вазири ўринбосари Октябрь Урмамбетов матбуот анжуманида маълум қилди. Мамлакат бўйлаб 2426 сайлов участкасини қўриқлаш учун 5400 дан ортиқ милициячи тайинланган. 11000 дан ортиқ милиция ходими сайлов пайтида жамоат хавфсизлигини таъминлайди. Бундан ташқари, бошқа муассасалардан 2000 дан ортиқ ходимлар фаолият олиб боради. ИИВ…\nYanvar 6, 2021 Yanvar 20, 2021\nМасжидлар қуришни тўхтатинг ва мактаблар, болалар боғчалари ва уйлар қуринглар. Бу ҳақда Қирғизистон Бош вазирининг ўринбосари Равшан Сабиров бугун Ўшда бўлиб ўтган ҳукуматнинг минтақавий иқтисодий йиғилишида айтиб ўтди. Унга кўра хайрия фондлари мактаблар ва уйлар қуриши керак. “Мен Оламудундаги ижтимоий шаҳарчанинг очилишида иштирок этдим. У ерда хайрия жамғармалари кўплаб масжидлар қуришган. Тўхтатинглар дедим. Энди мактаблар, болалар боғчалари, ижтимоий ҳимояга муҳтож…\nСовет даврида оддий одамлар ва ҳукумат амалдорлари сиёсат билан ҳеч қандай иши йўқ эди. Ички ва ташқи сиёсатни фақат юқори мартабали амалдорлар ҳал қилар эди. Одамлар ким ва нима учун келганига аҳамият беришмас эди. Маданият, адабиёт ва санъат намояндалари давлат амалдорларидан кўра кўпроқ машҳур эдилар. Меҳнат қаҳрамонлари халққа ўрнак бўлар эдилар. Савол нима учун. Совет Иттифоқининг асосий шиорларидан бири: «Ҳеч…\nСайловларда овозларни сотиб олиш, бу парламент ва ҳукумат ишламаётганлигини англатади. Бу ҳақда парламент тарафдорлари гуруҳи аъзоси Перизат Саитбурхан «Марал» радиосига берган интервюсида айтиб ўтди. Унга кўра, овозларни сотиш оқибатлари парламент сайловларидан кейинги воқеаларга олиб келди. «Президентнинг қариндошлари бутун ҳокимиятни эгаллаб олишди ва ўғирлашди», деди у. Унга яна бир клан қўшилиб, мамлакат иқтисодий аҳволини заифлаштирди. Ишсизлик ва юқори нархлар овозларнинг сотилишига…\nЎш вилояти ҳудудида зилзила қайд этилди. Бу ҳақда Фавқулодда вазиятлар вазирлиги хабар берди. Қирғизистон Республикаси Сейсмология институтининг маълумотларига кўра, зилзила 5-январь куни соат 17:33 да Ўш вилоятида қайд этилган. Зилзила кучи Ўш вилояти Ўзган туманининг Ўрқазған, Оқ-Терак, Ничке-Сой, Зергер, Саламалик, Эркин-Тоо овулларида 2,5 баллни ташкил этди.\nАфсуски, тараққиёт йўлини тутмоқчи бўлганлар йўқ бўлмоқда. Бир кишининг қўлида ҳокимиятни бирлаштиришга уринишлар мавжуд. Бу ҳақда Конституциявий референдумда барчасига қарши гуруҳи аъзоси Азият Жекшеев «Марал» радиосига берган интервюсида айтиб ўтди. «30 йилдан бери майдонда бўлган нопок сиёсатчилардан халос бўлмасдан олдинга силжиш қийин», – дейди у. Сиёсий майдонда турли хил фитналар мавжуд бўлмоқда. Садир Жапаров октябрь ойида люстрацияга бориши мумкин…\nМиллий хавфсизлик давлат қўмитаси Президент сайлови ва референдум билан боғлиқ равишда жамоат тартиби ва хавфсизлигини таъминлаш бўйича иш олиб бормоқда. Маҳкама 6-январь куни сайловолди вазиятни кузатиб бориш учун тезкор штаб борлигини маълум қилди. Махсус хизматлар диний экстремистик ва жиноий гуруҳларнинг, бузғунчи тузилмаларнинг сайлов жараёнини бузишга қаратилган провокацион ҳаракатларини уюштираётганларга алоҳида эътибор қаратишмоқда. «Мамлакатнинг стратегик муҳим объектларида антитеррор чоралари кучайтирилди. «Ҳуқуқни…


Гайморит уйда даволаш - DAVOLASH\nАвтор Davo На чтение 7 мин Просмотров 87 Опубликовано 09.02.2022\nГайморит юқори жағнинг бурун бўшлиғи суяги билан туташган жойнинг ўткир ёки сурункали яллиғланиши. Ўткир гайморит, одатда, ўткир респиратор вирусли касалликлар, грипп, қизамиқ, қизилча ва бошқа юқумли касалликлар вақтида ривожланади. Аҳён-аҳёнда тўртта тепадаги орқа жағ тишининг касалланиши ҳам гайморитга сабаб бўлиши мумкин.\nЮқориги жағ бўшлиғининг сурункали яллиғланиши ўткир гайморитнинг чўзилиб кетиши оқибати ҳисобланади, хусусан ноқулай шароитларда уларда тўпланиб қолган патологик оқмалар қамалиб қолганда кучаяди. Бурун шиллиқ пардасининг қалинлашуви, бурун чаноқларининг гипертрофияси, буруннинг юқори жағ бўшлиғи тешикларини ёпувчи ёки торайтирувчи деворчаларининг қийшайиши бунга имкон туғдириши мумкин. Белгилари\n• Юзнинг юқори жағ тепаларида оғриқ ва беморлик. Табиатига кўра, оғриқ шиддатли ва доимий, бош эгилганда, йўталганда ва акса урганда кучаяди.\n• Бурун тўлиб қолаверади, ичкаридан йирингли ажратмалар кўп чиқади.\n• Эт увушади, бадан ҳарорати кўтарилади, умумий кайфият ёмонлашади, бош оғрийди, оғриқ пешона, бурун ўзаги ва тишларга ёпишгандек бўлади.\n• Касаллик оғир кечишида юз бўғриқади,бўртади,пастки, баъзан эса юқори мунж шишади. Сурункали гайморитда:\n• Шиллиқ йирингли ажратма кўп ажралиб чиқади… • Бурун тўлиб туради (сурункали ринит). • Доимий бош оғриғи бўлади. • Ҳид билиш қобилияти пасаяди.\nКасаллик хуружи ўткир гайморитдаги белгилар билан бир хил кечади.\nШифокорга қачон мурожаат қилиш керак? Буруннинг узоқ вақт оқиши ва белгиларида лор шифокордан маслаҳат сўраш лозим.\nШифокорнинг умумий кўригидан ташқари оториноларинголог шифокор кўрсатмалар бўйича қуйидагича кўшимча текширувларни кўллаши мумкин: риноскопия;\n•бурун-ҳалқум эндоскопияси; • бурун бўшлиқларини ультратовушли ёки рентгенологик тадқиқ қилиш;\n• гаймор бўшлиғининг ташхисий пункцияси; •димоқдан келувчи ажратмаларнинг бактериологик тадқиқи ва ҳ.к.\nМуолажа одатда уй шароитида олиб борилади. Ўткир гайморитда ва сурункали гайморит хуруж қилганда кўрпа-тўшак қилиб ётиш, иссиқни пасайтирувчи дорилар, антибиотиклар, витаминлар ичиш тайинланади.\nБурун томизғиси, аэрозоллар, спрей, гель каби томир торайтирувчи воситалар кўллаш ўринли. Физиотерапевтик амаллар самара беради. Кўрсатмалар бўйича муолажа пункцияси (уколи) амалга оширилади.\nПарҳез. Касаллик хуруж қилганда овқатда ош тузини, шўр маҳсулотларни чеклаш, шунингдек, кальцийга бой маҳсулотлар(сут)ни кўпроқ истеъмол қилиш тавсия этилади. Баланд ҳарорат билан кечаётган гайморитда суюқликни кўп ичиш тавсия этилади, масалан, қуруқ мева морслари, маймунжон мураббоси солинган чой, асалли сут ва ҳоказо.\nДори воситаларини шифокор маслаҳати ва унинг назорати остида ичилади.\nКасаллик жойига қилинадиган муолажа (аэрозоллар, спрейлар, бурунга томизиладиганлар): • Томир торайтирувчи воситалар Виброцил • Ксилометазолин (Галазолин, Отривин, Саноринчик) • Оксиметазолин (Називин).\n• Антибиотиклар: Фузифунжин (Биопарокс) • Фрамицетин (Изофра), бурун спрейи.\n• Бошқа воситалар: Аква-марис • Назол адванс • Пиносол. Ичиладиган дорилар (ҳапдорилар, капсулалар, суспензиялар): • Оғриқ қолдирувчи, иссиқ туширувчи ва шамоллашға қарши дорилар: Метамизол (Анальгин, Баралгин М) • Парацетамол (Колпол, Панадол, Эффералган) • Фалиминт.\n• Антибиотиклар: Азитромицин (Хемомицин, Сумамед) • Ампициллин • Кларитромицин (Биноклар, Клабакс, Клацид, Криксан, Фромилид) • Рокситромицин (Рулид, Рулицин) • Цефалексин • Ципрофлоксацин (Сифлокс, Акваципро ва ҳоказо.). Физиотерапевтик амаллар. Ўткир гайморитда соллюкс, диатермия, ультра юксак частота токидан; сурункали кечишда микротўлқинли терапия, дори препаратларининг электрофорези (антибиотиклар, гормонлар ва ҳоказо), диадинамик токлар, диадинамофорез, балчиқ муолажаси, шам муолажаси, ингаляциядан фойдаланилади.\nЖарроҳлик муолажаси. Гаймор бўшлиғига оғриқ жойидаги анестезия остида махсус игнада ҳам ташхис, ҳам муолажа мақсадида укол қилинади. Бўшлиқдан экссудат (ажратма) сўриб олинади ва кейин ювилади. Бўшлиқдаги ювиш суюқлиги олиб ташлангандан кейин антиссептик эритма (Диоксидин ва ҳоказо) ёки микрофлоранинг таъсирчанлигини ҳисобга олган ҳолда антибиотиклар, гормонал препаратлар, протеолитик ферментлар киритилади.\nСурункали гайморит тез-тез хуруж қилаверса, агар консерватив муолажа самара бермаса ёки асоратлар қолиши хавфи юзага келса, жарроҳлик муолажасига мурожаат қилинади. Муолажадан мақсад гаймор бўшлиғи ичидагиларни олиб ташлаш ва йирингдан тозалаш. Сўнгги йилларда видеомонитордаги тасвир бўйича манипуляциялар ижроси тўғрилигини назорат қилиб, кичик инвазив муолажалари бажарилмоқда (эндоскопик гайморотомия ва ҳоказо).\nНаъматак меваси 5 гр, ялпиз уруғи 10 гр, мойчечак гули 10 гр, сабзи илдизининг меваси 15 гр.\nҚорақат япроғи, брусника япроғи, четан япроғи, қичитқиўт япроғи, қайин япроғи тенг миқдорларда олиниб, 1 ошқошиғи қайнатилган сувга солинади ва 30 дақиқа қайнатилади, чой ўрнида ичилади.\nХалқ табобати рецептлари (суртмалар) Асалари елими суртмаси: асал 7,5 гр, асал елими 7,5 гр, мойупа 10 гр, линолин 25 гр, анестезин 2 гр. Аралашма сув ҳаммомига қўйилади ва бир хил моддага айлангунча қорилади. Суртмани 10-12 кун давомида кунда 1-2 мартадан бурунга қўйилади.\n30-50 % ли асал эритмасида ҳўлланган момиқ тампонлар ҳар бир бурун тешигига 1-3 дақиқадан суриб турилади. Ачитишни камайтириш учун анестезин кўшиш мумкин (20-30 мл эритмага 2-4 гр).\nЮқори жағ бўшлиғини тозалашнинг ажойиб воситаси асал мумидир. Асалари уясининг майда бўлакларини чайнаб шимилиши юқори жағ атрофларида қон айланишини яхшилайди ва бутун организм соғлиғи учун зарурий микроэлементлар, ферментлар, витаминлар ва гормонларнинг катта миқдорини олиб киради.\nХонаки ингаляция учун кастрюлка ва чойнак (жўмрагига кўшимча мослама ўрнатилиб) ёки «Ромашка-2» ингаляторидан фойдаланиш мумкин. Шамоллаш касалликлари ва уларнинг асоратларини буғланган гиёҳлар аэрозоллари ингаляцияси билан даволаш ғоят самаралидир.\nГайморитда ҳар куни ингаляция қилиб бориш керак (бир муолажа муддати 6-8 кун, бир ингаляция 5 дақиқа). Ингаляциядан олдин бурунни яхшилаб тозаланади ва агар томир торайтирувчи томчилардан фойдалансангиз, буғли ингаляцияни кечи билан ярим соатдан кейин бошласангиз бўлади, чунки бурун шиллиқ пардаси томирларини кенгайтирувчи ва торайтирувчи нерв учлари фалажлана бошлаши мумкин.\nБуғли ингаляциядан олдин қорақат ёки иттиканак япроғи чойидан бир стакан ичиб олиш тавсия этилади ва шунда чой билан ингаляция бирдай таъсир этади. Куйида ингаляция учун гиёҳлар тўпламининг бир қанча рўйхати келтирилади. Яна бир гап: гайморитда ингаляция қилинар экан, муолажа аэрозолидан оғиз орқали нафас олинади, аммо нафас бурундан чиқарилади. Аэрозол гаймор бўшлиғига фақат нафас чиқарилаётганда етиб боради.\nКизилпойча гиёҳи 5 гр, мойчечак гули 10 гр, дастарбош гиёҳи 15 гр, қончўп гиёҳи 5 гр олиб аралаштирилади ва туюлади. Тўплам кукунидан 2 ошқошиғини 1 стакан қайнатилган сувга солиб, иссиқ жойга 30 дақиқа қўйиб қўйилади, сўнгра буғли ингаляция учун ишлатилади.\nЗубтурум япроғи 10 гр, лимонўт ёки ялпиз гиёҳи 15 гр, қончўп гиёҳи 10 гр олинади. 2 ошқошиғи 1 стакан қайнатилган сувга солиб, иссиқ жойда 30 дақиқа сақланади, сўнгра ингаляция учун фойдаланса бўлади.\nСиз тик турганингизда суюқлик юқори жағ ва асосий бўшлиқлардан аввалюқорига, ундан кейин пастга қараб оқади; бошни каравот чеккасидан 3-5 дақиқа осилтириб, бўшлиқлардан суюқликни чиқариб юборса бўлади. Уқалаш ё ингаляцияга киришишдан олдин шуни қилиб кўриш лозим. Кейин бурун яхшилаб қоқиб ташланади. Димоғдаги ринит ўрта қулоқ бўшлиғига бориб тушмаслиги учун оғизни жиндай очиб, бурун қоқилади.\nГайморитда нуқтали уқалаш\n1. Нуқта жойи: қошларнинг ички чеккаларида. Атрофдаги тўқималарга қараганда бу жойлар анча тез таъсирланувчандир.\nТаъсир қилиш усули: бошмалдоқ ёки кўрсаткич бармоқ учи билан нуқтага кунда 3-4 маҳал 1-2 дақиқадан босилади. Икки ҳафтадан сўнг бемор ўзини тетик ҳис қила бошлайди.\n2. Нуқталар жойи: кўз остида юз суяклари чуқурлигида, қорачиқларнинг шундоқ пастида. Таъсир қилиш усули: кўрсаткич ёки ўрта бармоқ учи билан ёки ҳар иккаласини биргаликда нуқталарга босилади. Бир неча сония уқаланади. Муолажани бир неча бор такрорлаш мумкин.\n3. Нуқталар жойи: бурун атрофида учбурчак ҳосил қилади, биттаси қошлар ўртасида, қолган икки бармоқ бурун парракларининг ён томонида жойлашади.\nТаъсир қилиш усули: кўрсаткич бармоқ учи билан ҳар бир нуқтага 20-30 мартадан 20 сония босинг, босиш кучини аста-секин сусайтириб боринг.


Маъруф Менгли (1990) - www.ziyouz.uz\nБош саҳифа Ўзбек насри онлайн антологияси Маъруф Менгли (1990)\nРубрика: Маъруф Менгли (1990)\nМаъруф Менгли 1990 йилда туғилган. Урганч Санъат коллежининг актёрлик бўлимини тамомлаган. “Келажак овози-2011” кўрик-танловининг вилоят босқичи ғолиби. “Зериктирмас ёлғизлик” номли китоби нашр қилинган.\nМаъруф Менгли. Меҳмон (ҳикоя)\nСўраманг, барибир ҳеч нарса айтмайман, ҳеч вақо билолмайсиз. Қолипингизда буришиб, тўзиб яшайверинг – устингиздан куламан чунки сиз мен билган нарсани билмайсиз. Шунинг учун сочларингизга оқ оралаяпти, ўйларингизда халоват йўқ, қўрқувдасиз, яккалангансиз… Шошманг, мен сиз ҳақингизда анча нарсани биламан. Эшитинг! Кечаси давоми…\nНомигагина кулиш, фақат кимгадир ёқиш учун хушомад қилиш дахшатнинг ўзгинаси. Аммо ўйлаб кўрсам бу ҳол ҳозир одат тусига киргандай. Ширин муомала табассумдан бошланадими?!… Наҳотки?… Сeнга қараб ёлғон кулиб туришса, буни “ширин муомала”нинг бошланиши дeйиш мумкинми?! Мeн аҳмоқ ҳам, лапашанг ҳам давоми…\nМаъруф Менгли. Ҳикoя\nДeразамнинг хира ойнасидан мўралаётган қуёш, хoнам ҳавoсида сузаётган чанг зарралари, айниқса шифтдаги чирoқнинг атрофига ин қурган ўргимчак тўри нақадар ёқимсиз – ҳаммасини кўздан йўқотиш керак. …Худди ўзимни ўзим тинглаётгандайман. Тинглаяпман-у ҳeчким гапирмайди. Лeкин аниқ-тиниқ эшитяпман. Шубҳам йўқ, бир нималар дeб давоми…\nМаъруф Менгли. Ким (ҳикоя)\nОнгимдаги поёнсиз зулумот, даҳшатли ҳайқириқлар ва оний лаҳзалардаги ҳаракатларни ҳам сезаётган – мен! Илдамлашга иккиланаман… Миямга бир зумда ин қурган ўйга эътибор қилмай ўзим учун мақбул йўл излайман. Агар бу чек-чегарасиз зулмат ўз домига тортиб мени маҳф қилса-чи? Қўрқувга таслим давоми…


Президент Жиззахда йиғилаётган автомобилларни бориб кўрди...\n21.10.2021 18:40 0 5143\n«Жиззах» эркин иқтисодий зонасида жойлашган «ADM Jizzakh» масъулияти чекланган жамиятида автомобилларни йирик узелли йиғиш ташкил этилди. Бу лойиҳанинг биринчи босқичи бўлиб, шу йил март ойида ишга туширилди.\nПрезидент Шавкат Мирзиёев мазкур заводдаги иш жараёнини кўздан кечирди, деб хабар бермоқда давлат раҳбарининг матбуот хизмати.\nУшбу илк лойиҳанинг қиймати 12 миллион доллардан зиёд. Йиллик ишлаб чиқариш қуввати 25 минг дона. Завод мультибрендли бўлиб, бу ерда «KIА», «Renault» вa «Lada» русумидаги 10 хил енгил автомобиль йиғилмоқда. Бугунги кунгача ички бозорга 2 мингдан зиёд автомобиллар етказиб берилган. Бу машиналар юқори сифати, замонавий дизайни ва шинамлиги, тежамкорлиги, сервис хизматлари арзонлиги, бошқарув қулайлиги билан харидорларга маъқул келмоқда. Автомобилларга беш йиллик кафолат берилаётир. Корхонада 250 нафар мутахассис ишламоқда.\nДавлатимиз раҳбарига лойиҳанинг иккинчи босқичи ҳақида маълумот берилди.\n216 миллион долларлик мазкур лойиҳа доирасида кичик узелли ишлаб чиқариш ўзлаштирилади. Яъни, 314 турдаги бутловчи қисмларни ясаш, пайвандлаш, бўяш ва йиғиш йўлга қўйилади. Уни 2023 йилнинг биринчи чорагида ишга тушириш режалаштирилган.\nБунинг натижасида завод қуввати йилига 100 минг донага чиқади. Яна 3 мингта янги иш ўрни пайдо бўлади. Ушбу босқичда маҳаллийлаштириш 30 фоизга етказилиб, йилига 150 миллион долларлик автомобиллар экспорт қилинади. Завод тайёр автомобиль ва бутловчи қисмлар ишлаб чиқариш, конструкторлик, логистика, кадр тайёрлаш соҳаларини қамраб олади.\nЯна бир муҳим томони, бу завод кўплаб кичик корхоналар, хизматлар ташкил топишига туртки бўлади. Масалан, ҳозирданоқ Жиззах шаҳри, Пахтакор ва Шароф Рашидов туманларида бутловчи ва эҳтиёт қисмлар ишлаб чиқариш бўйича 500 миллион долларлик 60 та лойиҳа шакллантирилган. Шунингдек, Америка ва Европа нуфузли инжиниринг компаниялари билан бирга, вилоятда тажриба-конструкторлик ва дизайнерлик маркази ташкил этилади.\nЖиззах автомобил Президент


Фақат сертификат эгалари «ECO» белгисини жойлаштиришлари мумкин | NORMA.UZ\nФақат сертификат эгалари «ECO» белгисини жойлаштиришлари мумкин\nЎзбекистон Республикасида маҳсулотларни ихтиёрий экологик маркировкалаш тартиби тўғрисидаги низом тасдиқланди (ВМнинг 27.05.2019 йилдаги 435-сон қарорига қаранг).\nМаҳсулотларни ихтиёрий экологик маркировкалаш тизими 2020 йил 1 январдан бошлаб жорий этилади. У халқаро стандартлар талабларига асосланган. Саноат тармоқлари бўйича (озиқ-овқат, кимё, қурилиш, тўқимачилик, нефть-газ ва машинасозлик) миллий стандартлар 2019-2022 йиллар мобайнида ишлаб чиқилади.\nДавлат экология қўмитаси - мазкур соҳада ишларни ташкил этиш бўйича ваколатли орган. Идора экспертиза ўтказади ва экологик стандартларни тасдиқлайди, тегишли мутахассисларни ўқитади, халкаро стандартларга мувофиқ барча тизимни такомиллаштиради.\nИшлаб чиқариш, фойдаланиш, истеъмол қилиш, ташиш, сақлаш ва утилизация қилишда атроф муҳитга, аҳоли соғлиғига ва биологик ресурсларга энг кам зарарли таъсир кўрсатадиган маҳсулотлар маркировкаланади. Дори воситалари, ветеринария препаратлари, тиббий буюмлар, таркибида захарли, мутаген, канцероген, атроф муҳит учун хавфли деб таснифланган моддалар, препаратлар ва аралашмалар мавжуд бўлган товарлар маркировкаланмайди.\nМаркировкалаш остида маҳсулотга ёки ёрлиқда (қадоққа), илова қилинадиган ҳужжатларга ёки рекламада экологик хавфсизлик белгисини жойлаштириш тушунилади (тасвири фотода, таҳр.). У уч тоифага эга бўлиб, ранги билан визуал фарқланади: тўлиқ рангли шакли, яшил рангли шакли ва оқ-қора рангли шакли.\nМаҳсулотларни шундай белги билан маркировкалаш ҳуқуқига эга бўлиш учун тегишли сертификатни олиш зарур. У махсус аккредитациядан ўтказилган орган томонидан ариза берувчидан олинган ҳужжатларни ўрганиш ва таҳлил қилиш, аккредитациядан ўтган лабораторияда маҳсулотни синаш ва ишлаб чиқариш ҳолатини текширишдан кейин техник экспертнинг ижобий хулосаси асосида берилади.\nИхтиёрий экологик маркировкалаш тўғрисида сертификат мавжуд бўлмаган тақдирда маҳсулотнинг номида, ўрамида, товарга илова қилинадиган ҳужжатларда ва маҳсулотни реклама қилишда “эко” ва “есо” сўзларидан фойдаланиш тақиқланади.\nҲужжат Қонун ҳужжатлари маълумотлари миллий базасида эълон қилинган ва 29.05.2019 йилдан кучга кирди.\nУлгуржи ва чакана савдо ўртасида қандай фарқ бор\nЛицензиялар ва рухсат берувчи ҳужжатларнинг 55 турини бекор қилиш режалаштирилмоқда


Rishton.uz - ЁЗГИ ОРОМГОҲ ЎЗ ФАОЛИЯТИНИ БОШЛАДИ\nЁЗГИ ОРОМГОҲ ЎЗ ФАОЛИЯТИНИ БОШЛАДИ\n2020-06-23 19:22:00 26\nБугун Риштон тумани “Автомобилчи” номли болалар оромгоҳининг очилиш маросими ўтказилди ва оромгоҳ ўз фаолиятини бошлади.\nРиштон туман ҳокимлиги, туман Халқ таълими бўлими, Ўзбекистон таълим, фан ва маданият ходимлари касаба уюшмаси туман Кенгаши ташаббуси билан ташкил этилган “Автомобилчи” болалар оромгоҳининг 1-даврасида 100 нафар болаларнинг дам олиши режалаштирилган.\nОчилиш маросимида туман ХТБ мудири И. Мирзараҳимова, туман маҳалла ва оилани қўллаб қуватлаш бўлими бошлиғи ўринбосари, “Нуроний” кенгаши раиси Т. Абдураҳмонов сўзга чиқиб болажонларни ёзги дам олиш кунларини мароқли ўтказиб, тадбирларда фаол иштирок этишини ва беғубор болалик гаштини суришларини атаб ўтдилар.\nШундан сўнг, намунали хулқ-атворли ва жамоат ишларида фаоллик кўрсатган 12 нафар битирувчиларга “Олтин” ва “Кумуш” медаллари топширилди. Ушбу онлар болажонларнинг ҳаётида унутилмас бўлиб қолишига шубҳа йўқ.\nБолаларнинг ёзги таътилини мароқли ўтказиш мақсадида ёшларга хуш кайфият бағишловчи қизиқарли ўйинлар ва лойиҳалар ўтказилиши режалаштирилган.\nБолалар оромгоҳи карантин қоидаларига амал қилиб барча санитария ва гигиена талабларига риоя қилган ҳолда фаолият олиб борилади.


Кўнглимга бир ёр топмадим… - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 20 Октябр 2016\tКӯришлар: 1030\nЎзининг-да, дилтортар панд-насиҳат, ишқ, одамийликка йўғрилган қўшиқлари бор. Чорак асрдан буён у киши мунтазам шеърият, назм шайдоси. Шоирнинг туркум шеърлари республика ва маҳаллий матбуотда чоп этилган.\nАйни кунларда Абдуқодир Алимаҳмадов шеърларини яна бир бор саралаб, китоб нашр этиш тараддудида. Биз эса, назмни кўнгил мулкига жо этган шоирнинг эзгу ниятлари ижобат бўлишини истаб, ижодий баркамоллик тилаб қоламиз. Қуйида шеърхонлар эътиборига шоирнинг бир туркум шеърларини ҳавола этамиз.\nТожикистон – она-юртим,\nЗилол сувлар сарчашмаси.\nҚир-адирлар гулу гулзор,\nТинмас қушлар нағмаси.\nБаланд тоғлар, гул водийлар,\nЗавқинг келар, кўрган сари.\nБунда аҳил барча миллат,\nОға-ини халқнинг бари.\nТинчлик куйин сардорлари.\nДуога қўл очишади,\nРашту Хатлон боболари.\nБилки, Норак, Сангтўда-1,\nДостон бўлди тилдан-тилга.\nКўча кўйлар чароғондир,\nИлҳом солар қувноқ дилга.\nҲофизлар шўх яллалар.\nМеҳнат қилар кенг далада,\nЎзбек, тожик, қирғиз иноқ.\nТиллар бошқа, диллари бир,\nБири - рафиқ, бири - ўртоқ.\nКелганларга пешвоз чиқар,\nКўнгли очиқ ёшу қари.\nТопганини баҳам кўрар,\nМеҳмоннавоз халқнинг бари.\nТўйлар ўтар шинамгина,\nОчиқ чеҳра қувонч билан,\nСийлашади ҳар меҳмонни.\nНАВОИЙ ҒАЗАЛИГА НАЗИРА\nМинг риёзат чекдиму кўнглимга бир ёр топмадим,\nБўйга тенг топдим вале, дилга дилдор топмадим.\nТунлари бедор эрурман, йўқ дилимга дилнавоз,\nБу заиф кўнглим олувчи, ўзга ғамхор топмадим.\nБормикан дунёда шафқат, бу ғариблар ҳолига,\nТермулиб жон олувчи, ул кўзи хуммор топмадим.\nНайлайин зебо санамлар, ишваси ҳаддан зиёд,\nХаста кўнглимни олувчи, сўзи даркор топмадим.\nЁр учун гуллар териб, боғлай десам гулдасталар,\nҚанча истаб боғ аро ул, бир гули бехор топмадим.\nҚошлари гўё камондир, киприги дилга нишон,\nАбдуқодир қанча истаб, бир беозор топмадим.\nУзоқ узоқларга элтади хаёл,\nНақадар буюк зот биз учун аёл.\nЯнграса то абад она алласи,\nБу дунё ҳеч қачон топмагай завол.\nОналар ўйлагай фарзанд камолин,\nСарф этар йўлига жони-ю молин.\nДунёнинг тинчлигин тилаб Аллоҳдан,\nКўришни истайди бахту иқболин.\nОналар юраги ҳамиша ўйғоқ,\nЭзгулик истайди истамас фироқ.\nДунёнинг ҳар буржи ҳар гўшасида\nЯнграгай алласи мунгли ва титроқ.\nЎзимга гоҳида бераман савол,\nОнага тик боқсак, бўлмасми увол?!.\nҲиндими ё араб, инглиз ё фаранг,\nМақсади биттадир, бари бир аёл.\nРАҚҚОСА ХИРОМ ЭТСА…\nТорларда бармоқ ўйнар,\nҲофиз чин дилдан куйлар,\nРақсига монанд куйлар,\nРаққоса хиром этса.\nЭгнида ҳарир кўйлак,\nЧарх урар нозик билак,\nЧин дилдан тилай тилак,\nЯйрайди кўрса диллар,\nОбоддир ҳатто йўллар,\nПойида тикон гуллар,\nАбдуқодир ол қалам,\nҚолмагай дилда алам,\nРаққосга йўқдир ситам,\nБугун: 05-08-2020 16:05:08


Пиёда ўлимига сабаб бўлган ҳайдовчи қидирилмоқда — Sof.uz\nПиёда ўлимига сабаб бўлган ҳайдовчи қидирилмоқда\n12.02 17:47 4849 Жамият\nПиёда ўлимига сабаб бўлган ҳайдовчи қидирилмоқда. Бу ҳақда ИИВ матбуот хизмати хабар қилди.\nХабарда айтилишича, 11 февраль куни Наманган вилоятининг Чуст туманида йўл-транспорт ҳодисаси юз берди. Натижада бир киши ҳалок бўлди.\nҲозирча шахси номаълум ҳайдовчи аниқланмаган автомашинада Чуст тумани “Зарафшон” МФЙ ҳудудидан ўтувчи йўлининг 41-км.да пиёда, “Мирзаобод” МФЙда яшаган 35 ёшли Ў.Т. исмли аёлни уриб юборган.\nЙТҲ юз бергач, воқеадан жойидан қочиб кетган.\nКеча, 10:58 1211\nТуркия ва Хитойда юз берган йўл-транспорт ҳодисаси оқибатида ўзбекистонликлар вафот этди\n25.07 20:29 1 Ўзбекистон\nЎзбекистонда икки кун ичида ЙТҲлар натижасида саккиз киши ҳалок бўлди\n25.07 17:59 4651 Ўзбекистон\nСирдарёда Spark ағдарилиб кетиши оқибатида икки киши ҳалок бўлди\n19.07 15:56 3 Жамият\n13.06 10:28 8 Ўзбекистон


Машҳурликда миср эҳромларини ҳам “доғда қолдирган” қаҳрамон Муҳаммад\n9 январь, 2018, 14:35 1996\nМисрда дунёнинг етти мўъжизасидан бири — Гиза эҳромлари жойлашган деб ўйлайиганлар янглишади. Эҳромларнинг тароватини инкор эта олмаймиз, лекин у ердаги яна бир мўъжиза, тирик афсона ҳақида ҳам унутмаслик зарур. Бу Муҳаммад Салоҳдир. Миср халқи уни кўпдан буён севади, лекин 28 йилдан бери илк бор мамлакатини жаҳон чемпионатига олиб чиққач у халқнинг ҳақиқий қаҳрамонига айланди.\nБуюк ғалабадан кейинги шов-шувлар секин-аста сўнган бўлса-да, Салоҳнинг шуҳрати тобора юқорилаб бораверди. Уни АПЛнинг асосий ўйинчисига айлантириб юборишди гўё: чемпионатда 17 та гол, Чемпионлар лигаси гурух босқичида — 6 та гол ва Африка-2017 чемпионатида энг зўр футболчи мақоми. Уни нафақат кўрсатган ажойиб натижалари учун, балки ўзига хос феъл-атвори учун ҳам севиб ардоқлашади.\nСалоҳ Александриядан узоқда бўлмаган Нагриг қишлоғида туғилиб ўсди. Гоҳида “бахтли тасодиф” билан футбол ўйинларини намойиш этадиган эски, шалоқ телевизорда футбол қироллари Тотти, Зидан ва Роналдоларнинг майдонда кўрсатаётган мўъжизаларини ҳайрат билан томоша қилган 7 ёшли болакай футболга меҳр қўяди. Қишлоқнинг хароба стадионларида маҳоратини намойиш учун бу болакайга тўп ҳам йўқ эди, эски пайпоқлардан қилинган қўлбола тўп ортидан дўстлари билан югуриб юрарди. 14 ёшгача унинг футболдаги ҳаёти фақат қўлбола тўп билан кечди. Шу пайтга келиб, мактабда ташкил қилинган футбол турнирида Қохиранинг “Араб Контракторс” клуби аъзолари Салоҳ кўрсатган ўйиндан ҳайратга тушишди. Муҳаммаднинг истеъдодини кўрган кулуб аъзолари у билан шартнома тузишди.\nКлуб машғулотларига қатнаш унинг учун осон кечмади. Тўрт соат вақт талаб қиладиган йўл, яна 3 марта автобус алмаштириш керак. Ҳар куни шу аҳвол...\n“Баъзида дарслардан қочишимга тўғри келарди. Кейин клубдан машғулотларга улгуришим учун рухсатнома олиб, мактаб маъмуриятига топширдим. Мактабда 1-2 соат бўлардим холос. 14:00 да бошланадиган машғулотга улгуриш учун эрталаб соат 9 да йўлга отланардим, машқлар 18:00 гача давом этарди, мен уйга етиб олгунимча соат 22:30 бўлишга улгурарди. 3-4 йил шу тахлитда кечди”, деб эслайди унинг ўзи.\nБу машаққатлар ўз маҳсулини кўп куттирмади. 19 ёшида Мисрнинг асосий терма жамоасида ўйин олиб бориш унга насиб қилди. Африка-2012 Кубогига қадар бир неча ўртоқлик учрашувларида иштирок этди, шуларнингг бирида “Базел” билан тўқнашди. Миср 4:3 ҳисоб билан ғалаба қозонади. Ўйинда 2 та голга муаллифлик қилган Салоҳ швейцариялик “катталар”ни шунчалар лол қолдирдики, бир ҳафта ўтар-ўтмас улар Муҳаммадни Европага олиб кетишди.\n“Аввалига барчаси жуда қийин кечди. Эрта ёшданоқ қадрдон уйни тарк этиб, бегона ўлкаларда яшашнинг ўзи бўлмади. Швейцарияни таниш у ёқда турсин, ҳатто инглизчани ҳам тушунмасдим. Овқат сотиб олишга ҳам қийналардим ҳатто”, дейди ўша дамлар ҳақида Муҳаммад.\nОрадан 6 йил ўтиб, унинг ҳаётида ҳаммаси ўз изига тушди: “Ливерпул” нинг асосий юлдузига айланди, тил ўрганди, ҳафтасига топаётган 100 минг фунт унга болалигидаги қийинчиликларни унутишга ёрдам берарди.\nКатта шон-шуҳрат унинг “оёғининг ердан узилишига” сабаб бўла олмади, балки хайрли ишларни амалга оширишга турткилади. У ҳар доим ўз қадрдон қишлоғи ва Мисрга молиявий ёрдам берди. Бу унинг нақадар саховатли ва олийжаноб эканлигининг ёрқин намунасидир.\nСуҳбатларининг бирида инглиз сўзларининг ичида унинг учун энг севимлиси “Love” эканлигини айтганди. Ва бунинг бежиз эмаслигини ўзининг ҳар бир ҳаракати билан амалда исботлади. Ундаги бағрикенлик ва меҳрибонлик уни афсонавий қаҳрамонларга ўхшатиб қўярди.\nЎғрига ҳаёт бағишлаган олийҳиммат\n2017 йил ноябрида Конго билан бўлган баҳсда Миср термасининг ғалабасига у ўзининг 2 та голи билан чиройли “дастхат” қўйди. Бутун халқнинг шодон қийқирашига сабаб бўлди бу. Чунки Миср Россиядаги ЖЧга йўлланма олганди. Аммо тасодифни қарангки, худди шу кечада унинг отасининг уйига ўғри шип-шийдон қилиб кетади. Бир неча кун ўтар-ўтмас ўғрини ушлайдилар ва Салоҳнинг отаси судга ариза беради. Бундан хабар топган Салоҳ ҳеч кутилмаган ишга қўл урди, отасидан аризани қайтирbб олишни сўради, ўғри билан шахсан учрашиб, унга озгина пул берди, иш топишига ҳам ёрам беради. Нақадар бағрикенлик... Балки ўғри ўзгармас, лекин Салоҳ бир инсонга ҳаётини қайтадан бошлаш учун имкон берди, асосийси мана шу.\nБуни қарангки, бу Муҳаммаднинг кенг қалбидаги муруватдан “дарёдан бир томчи экан” холос. Мисрнинг ЖЧ-2018 га чиққанидан боши осмонга етган мисрлик бизнесмен Маҳмуд Аббос футболчига вилла совға қилмоқчи бўлади. Лекин Салоҳ совғани рад этди, агар уни хурсанд қилмоқчи бўлса, вилланинг пулини Нагриг (Салоҳнинг она қишлоғи) ривожига хайрия қилишини айтди.\nҚадрдон қишлоғи учун ҳар нарсага тайёр\nСалоҳ ўз қадрдон қишлоғини жуда севади, унинг ривожи учун ҳар нарсага тайёр. Қишлоқ тараққиёти учун пул ўтказиш билан кифояланиб қолмай, у ерда мактаб, ёпиқ футбол майдони бунёд этди, спорт зали учун керакли жиҳоз ва анжомларни ўз ҳисобидан харид қилиб берди.\nҚишлоқ оқсоқоли Махер Шетиянинг миннатдорлиги чексиз: “Салоҳ қишлоғимизнинг дунё харитасида ўз аҳамияти ва ўрнига эга бўлишига сабаб бўлди. Яна доимий равишда молиявий ёрдам ҳам бериб туради. Базиун касалхонаси учун каттагина пул ажратди: дори-дармонлар сотиб олди, тез ёрдам машиналарини йўлга қўйишимизга ёрдам берди”.\nШунингдек, Салоҳ ёш оилаларнинг бунёд бўлишига ҳам кўмаклашади, никоҳ маросимларини ўтказишга ҳомийлик қилади.\nУ она қишлоғига тез-тез келиб туради. “Ҳар йили Рамазон ойини ота уйида ўтказади, болаларга совғалар улашишни яхши кўради. Кетиш олдидан барчага эринмасдан дастхат беради, суратга тушмоқчи бўлганларнинг раъйини қайтармайди”, дейди унинг болаликдаги дўсти Басюн.\nУнинг ўз ҳамқишлоқларига кўрсатаётган яхшилиги жавобсиз қолмаяпти. Унинг номи мактаб ва ёшлар марказига берилган.\nСобиқ футболчиларни ҳам ёддан чиқармади\n2017 йил охирида Салоҳ яна иккита эзгу ишни амалга оширди. У миср фунтини қутқариб қолди. Амалдорлар миср фунти чет эл валютаси кўмагига муҳтожлигини тан олишгнанда, Муҳаммад биринчи бўлиб давлат ғазнасига 210 минг британия фунти ўтказди.\nБу ҳали ҳаммаси эмас. Мисрнинг футболчи ветаранлар ассоциациясига 27 минг фунт хайрия қилди. Бу пуллар молиявий қийинчиликларни бошдан кечираётган собиқ футболчилар учун сарфланади.\nСалоҳ ойлик даромади 400 миср фунтидан ортмайдиган 120 нафар оилага моддий ёрдам бериб келади (Мисрда ўртача ойлик иш ҳақи 2900 миср фунти).\nСалоҳнинг бутун Яқин Шарқ учун аҳамиятини “Ливерпул” нинг араб мухлислари учун мўлжалланган кўрсатув — Oil Field index Podcast бошловчиси Хатем Кадус тасвирлаб берди:\n“Салоҳ ҳали ҳеч бир сиёсатчи қила олмаган ишни уддалади — бутун Яқин Шарқни бирлаштирди. Марокашликлар, тунисликлар, саудияликлар, қувайтликлар, Амирлик ва Оман халқлари —уларнинг барчаси Муҳаммаднинг исми туширилган футболкага эга бўлишни орзу қилади. У Мисрнинг 90 миллион аҳолисига умид бахш этади.\nБизда иқтисодий муаммолар талайгина, деярли ҳар ҳафтада турли терактлар содир бўлади, Салоҳ эса шундай шароитда халқни қўллаб-қувватлаб, уларга умид бахш этаётган ягона инсондир. “Ливерпул” майдонга тушадиган дақиқаларда Қохира кафеларига бир назар солинг — бутун халқ бирлашади, атрофдаги барча даҳшатлар ҳақида унутиб, бутун борлиғи билан Муҳаммаднинг ўйинини кузатади”.


Абдулқодир Машарипов судда Истанбулдаги тунги клубга ҳужум қилганини тан олишдан бош тортди\n31 июл 2021, Тошкент вақти: 13:22\nАбдулқодир Машарипов қўлга олингунига (ўнгда) қадар ва қўлга олинганидан сўнг.\nИстанбул террорчиси сифатида кўрилаётган Ўзбекистон фуқароси Абдулқодир Машарипов судда ўзига билдирилган айбловни тан олишдан бош тортди.\n“Hurriyet” газетасининг 18 февралда маълум қилишича, Абдулқодир Машарипов судда: “Мен буни содир этмаганман. Ўша кеча қўлида “Калашников” автомати бўлган киши мен эмасман”,- деб айтган.\nЎзбекистон ватандоши бўлган Абдулқодир Машариповга нисбатан суд жараёни 2017 йилнинг 11 декабрида Истанбулдаги Силиври қамоқхонасида хавфсизлик чоралари ўта кучайтирилган вазиятда бошланган эди.\nУ Reina тунги клубига қилинган ҳужумнинг бевосита ижрочиси сифатида террордан 17 кун ўтиб қўлга олинган эди.\nПрокурорлар Абдулқодир Машариповга 40та умрбод қамоқ жазоси берилишини сўрамоқда. Абдулқодир Машарипов Reina тунги клубидаги ҳужумга алоқадорликда айбланиб қўлга олинган 57 одамдан бири. Айблов билдирилганлар орасида унинг турмуш ўртоғи Зарина Нуруллаева ҳам бор.\n2017 йилнинг 1 январига ўтар кечаси Истанбулдаги Reina тунги клубида амалга оширилган ҳужумда 39 киши ҳалок бўлган, 69 одам яраланган эди. Ҳужум учун масъулиятни “Ислом давлати” гуруҳи ўз зиммасига олган.


Бразилиялик афсонавий футболчи Пеле Рио-2016 машъаласини мусобақанинг тантанали очилиш маросимида ёқиши мумкин. Бу ҳақда "olamsport.com" хабар беради.\nМаълумотларга кўра, айнан ФИФА талқинига кўра ХХ асрнинг энг яхши футболчиси деб топилган 75 ёшли Пеле машъалани алангалантиради. Шуни аниқки, Пеле очилиш маросимида аниқ иштирок этади.\nТўрт йилликнинг энг нуфузли мусобақаси – ёзги олимпия ўйинларининг тантанали очилиш маросими 5 август куни Рио-де-Жанейро шаҳридаги дунёга машҳур “Маракана” стадионида бўлиб ўтади.\n«Ҳасанбойнинг ғалабасидан сўнг бутун маҳалла кўчада». Олимпиада чемпиони Дўстматовнинг хонадонида\nҲасанбой Дўстматов 49 килограммгача бўлган вазн тоифасида рингга кўтарилиб, Ўзбекистоннинг Рио—2016 ўйинларидаги биринчи, мамлакатнинг Олимпиадалардаги олтинчи медалини қўлга киритди.\nПелеми Олимпиада машъаласини ким ёқади


Kun.uz light 01:11 / 21.02.2020 12616\n2020 йилда сайёҳлар учун энг хавфсиз ва энг хавфли давлатлар маълум қилинди. Ўзбекистон бу борада 180 та давлат ичида 46-ўринни эгаллади.\nСаёҳатларнинг суғурталанишини таққословчи Insurly веб-сайти методологияси бўйича тузилган рейтингга кўра, Швейцария 2020 йилда сайёҳлар учун энг хавфсиз давлат деб топилган.\nМетодология муайян давлатда табиий офатлар юз бериши, соғлиқни сақлаш тизими сифати, зўравонлик йўли билан содир этилувчи жиноятлар ва террорчилик таҳдидлари, транспорт билан боғлиқ хавф-хатарлар даражасини баҳолашни ўз ичига олади.\nРейтингда ҳаммаси бўлиб 180 та давлат баҳоланган.\nШвейцария максимал 100 баллдан 93,4 балл олган.\n2-ўринни 92,7 балл билан Сингапур эгаллаган. Сингапур табиий офатлар борасида Осиёнинг энг хавфсиз давлати деб топилган.\n3-ўринни 91,1 балл билан Норвегия эгаллаган.\nСайёҳлар учун энг хавфсиз давлатлар рейтингининг етакчи ўнталигидан Люксембург, Кипр, Исландия, Дания, Португалия, Финляндия ва Япония ҳам ўрин олган.\nРейтингнинг энг охирги учта ўрнини Марказий Африка Республикаси, Конго Демократик Республикаси ва Жанубий Судан эгаллаган.\nТаъкидлаш жоиз, Ўзбекистон 70,3 балл билан рейтингнинг 46-ўрнидан жой олган. Insurly Ўзбекистоннинг соғлиқни сақлаш тизимини 81 баллга, жумладан ҳавоси тозалигини қониқарли, транспорт билан боғлиқ хатарларни 67 баллга, табиий офатлар хавфини 25 баллга, зўравонлик даражасини 79 баллга, жумладан террорчилик хавфини 0 баллга баҳолаган.\nҚайд этиш жоиз, Ўзбекистон МДҲ давлатлари орасида рейтингда энг яхши натижани кўрсатган. Ундан кейинги ўринларни Беларусь (48-ўрин), Озарбойжон (52), Туркманистон (60), Молдова (66), Грузия (68), Қозоғистон (71), Арманистон (72), Украина (83), Россия (86), Тожикистон (93), Қирғизистон (106) эгаллаган.\n20:00 / 26.10.2020 2205


ЎзЛиДеП депутати маҳаллий ҳокимиятларга босим ўтказиш имконияти йўқлигидан шикоят қилди\n20:58 / 19.07.2017\n19 июлда Халқаро Пресс-клубнинг навбатдаги сессияси парламент депутатлари, сиёсий партиялар вакиллари иштирокида ташкил этилди. Унда Ўзбекистондаги сиёсий партияларни фаолиятини кучайтириш, уларнинг сафини кенгайтириш ва ижтимоий ҳаётдаги ўрнини ошириш каби масалалар муҳокама қилди. Хусусан, унда иштирок этган ЎзЛиДеП депутати Расул Кушербаев бугунги кунда партия сафини кенгайтиришда анъанавий усуллардан воз кечилгани ҳақида гапирар экан, партияни қийнаётган айрим масалаларга ҳам тўхталди.\nФото: Ҳалқаро прес клуб\n“Биз тадбиркорнинг олдимизга кўндаланг қўяётган муаммосини ҳал қилиб бериш мақсадида ишлаяпмиз. Биз бугун тадбиркорни кўпроқ ишонтиришимиз керак, Чунки, хоҳлаймизми-йўқми, жойларда чиройли тадбирларни ўтказганимиз билан ишбилармонларнинг муаммолари ҳал бўлиб қолаётгани йўқ. Айримлари бизлардан хафа бўлишади, шу масалам нега ҳал бўлмади деб?\nБаъзи муаммолар тизимли муаммолардир. Буни қонунчиликка ўзгартиш киритиш орқали ҳал қилиш мумкин, холос. Партиямизни қийнайдиган масала шундаки, ҳозиргача жойларда кўп масалалар маҳаллий давлат ҳокимияти ваколатидаги, ўшаларнинг доирасида ҳал қилинадиган ишлардир. Биз минг бор тушунтириб, ҳаракат қилмайлик, партиянинг босим ўтказиш имкониятлари чекланган”, - дея куюнчаклик фикр билдирди Кушербаев.\nТўйга сарфланган ўртача маблағга нималар қилиш мумкин эди?\nХПК: Дабдабали тўйларга жадидлар ҳам қарши курашган\nЙПХ ходимлари “пистолет” радарлардан фойдаланиши мумкинми?\n2019 йил 1 январидан сўнг эски паспортда хорижга чиқиш мумкинми?\nПневматик пистолетларни олиб юриш учун рухсат керакми?


Россияга келган меҳнат муҳожирларига тил билиш мажбурий бўлади\nЯқин келажакда Россиядаги меҳнат муҳожирлари учун рус тилини билиш шарт қилиб қўйилади. 7 май куни Давлат Думасидаги “Адолатли Россия” фракцияси айни мазмундаги қонун лойиҳасини парламент муҳокамасига киритиши кутиляпти.\nҚонун кучга кирса, Россиядаги барча меҳнат муҳожирлари рус тилидан имтиҳон топшириши керак бўлади. Рус тилини билмаган муҳожирлар қонунни бузган ҳисобланади ва уларга нисбатан ноқонуний муҳожир сифатида чора кўрилади.\nБугунги кунда Россияда Марказий Осиё ва Кавказ давлатларидан, шунингдек, Беларусдан миллионлаб одам ишламоқда.\nЎзбек, тожик, озарбойжон ва грузинларга Россияда авж олган ирқчилик ва ксенофобия таҳдид солмоқда, ҳукумат уларнинг бозорларда ишлашини тақиқлади. Энди улардан рус тилини ўрганиш талаб этилади. Марказий Осиёдан келган мардикорларнинг рус тилини билмаслиги эса Россияда аллақачон мазах объектига айланган. Ҳатто Россия телевидениесидаги ҳажвий дастурларда МОдан келган ишчилар очиқчасига масхара қилинади.\nИшчи муҳожирларнинг рус тилини билмаслиги улар учун бошқа муаммоларни ҳам келтириб чиқаради.\nМосквадаги журналист Саноабар Шерматованинг айтишича, айнан рус тилини билмаслик орқасидан кўпларининг ҳуқуқлари поймол этилади.\n“Масалан, Ўзбекистон қишлоқларидан келганлар рус тилини мутлақо билмайди. Келаётган ёшлар нафақат тилни, балки кирилл ёзувида ўқишни ҳам билмайди. Уларга мактабларда лотин алифбоси ўқитилган. Бу ерга улар нафақат шаҳар ҳаётини, балки тил ва ўз ҳуқуқларини ҳам билмайди. Ҳатто оддий нарсаларни ўқий олмаган одамнинг ҳуқуқлари қанчалик поймол этилишини энди тасаввур қилаверинг”, – дейди С.Шерматова.\nРус тилини билган муҳожирларга яхши иш топишга ҳам йўл очилади.\nАммо дарҳол пул топиш учун келган кўпчилик муҳожирлар учун тил ўрганишга вақт сарфлаш қўшимча бошоғриқ бўлиши мумкин.\nРоссияга борганларнинг кўпчилиги рус тилини маълум даражада билади ҳам. Аммо бу билимлари рус тили имтиҳонидан ўтишга етарли бўладими? Буниси ҳозирча маълум эмас.\nМосква вилояти туманларидан бирида ишлайдиган Али аканинг сўзларига кўра, Россиядаги иш берувчиларга кўчаларни супириб-сидириш каби ишлар учун ўқимишли бўлмаса ҳам арзон ишчи кучи керак.\nМутахассисларнинг таъкидлашича, бугунги кунда иқтисодиёти тез суръатлар билан ўсаётган, бироқ аҳолиси йилдан-йилга камайиб кетаётган Россияда барқарор ривожланишни фақат хорижий меҳнат муҳожирларига таяниб таъминлаш мумкин.\nАммо Россияда хориждан ишчи кучи ёлламасдан ҳам мамлакатни қутқариш мумкин, деб ҳисоблайдиган сиёсатчилар ҳам кўп.\nАйни пайтда ишчи муҳожирларга турли чекловлар жорий этилаётганига қарамай, айрим постсовет давлатлардаги абгор сиёсий-иқтисодий вазият одамларни хориждан иш қидиришга мажбур қилаверади.


«Трест-12» тендерсиз Қонунчилик палатаси биносини таъмирлайди – Газета.uz\nLotinchada 13 апрель 2021, 23:36 Жамият\nЎзбекистон Олий Мажлиси Қонунчилик палатаси биносининг фасадини реконструкция қилиш ва бинони таъмирлаш учун 16,54 млрд сўм (Марказий банкнинг 13 апрелдаги курсига кўра, қарийб $1,57 млн.) миқдорида маблағ ажратилиши режалаштирилган. Бу борадаги маълумотлар давлат харидлари порталида мавжуд бўлиб, бунга «Газета.uz» эътибор қаратди.\nПорталда эълон қилинган маълумотларга мувофиқ, Қонунчилик палатасининг биносидан фойдаланиш бошқармаси 2021 йилнинг 10 февралида «Трест-12» АЖ билан шартнома имзолаган.\nАмалга ошириладиган ишлар таҳминан 16,54 млрд сўмга баҳоланмоқда. Ушбу маблағлар давлат бюджетидан молиялаштирилади. Бажарилган ишларнинг ҳақиқий миқдори ва пудратчининг ҳаражатларига кўра, сарфланган маблағларга аниқлик киритилади.\nАввалроқ, «Газета.uz» Тошкентнинг Шароф Рашидов кўчасидаги (Мустақиллик майдони ёнида) маъмурий бино реконструкцияси ва фаввора остига автотураргоҳ қурилишига 431,5 млрд сўм сарфланиши мумкинлиги ҳақида ёзган эди. Ушбу лойиҳа пудратчиси сифатида ҳам акционерлари орасида қурилиш вазирининг ўғли ва рафиқаси бўлган «Трест-12» АЖ танланган.\n2020 йилнинг 1 июлида Қонунчилик палатасининг биносидан фойдаланиш бошқармаси президент Администрациясининг қурилиш бирлашмаси (ПА ҚБ) билан шартнома имзолади. Келишув қуйи палата биносини капитал таъмирлаш, ҳудудни ободонлаштириш, ташқи ёритиш, мебель ва жиҳозлар билан таъминлашни назарда тутади (I босқич). Ишлар қиймати 15,1 млрд сўм этиб баҳоланган.\nБошқарма 2021 йилнинг 29 мартида Қонунчилик палатаси биносини иситиш, вентиляция, ҳаво совутиш ускуналарини ўрнатиш ва алоқа тизимларини мукаммал таъмирлаш учун ПА ҚБ билан яна бир шартномани тузган. Лойиҳа миқдори 47,7 млрд сўм этиб баҳоланган. Мазкур лот учун давлат харидлари сайтига юкланган ҳужжатлар бўм-бўш бўлиб чиқди.


Uzcard ва Россиянинг “Мир” тўлов тизимлари ўртасида меморандум имзоланди: эндиликда қандай имкониятлар яратилади? / Янгиликлар, фикрлар, воқеалар | Ўзбекистон\n30 март 2019 379 0\nКелишув “Мир” карталарининг Uzcard тўлов тизими инфратузилмасида қабул қилинишини кўзда тутади. Интеграция жараёни 2019 йил охиригача амалга оширилади.\nЖорий йилнинг 28 март куни МДҲ иштирокчи-давлатларининг Халқаро молия-иқтисод форуми доирасида Uzcard ва “Мир” тўлов тизимларининг интеграциялашуви эълон қилинди. Тадбирда Россиянинг “Тўлов карталари миллий тизими”нинг (ТКМТ) бошқарув жамоаси, жумладан, ТКМТнинг Бош директори (“Мир” тўлов тизими оператори) Владимир Комлев иштирок этди. Тадбир давомида Ягона Умумреспублика Процессинг Маркази (ЯУПМ) ва ТКМТ ўртасида “Мир” миллий тўлов тизими карталари эквайрингини ярятаиш ва Uzcard-“Мир” кобейджинг карталарини муомалага чиқариш бўйича келишув имзоланди.\nБугунги кунга келиб, “Мир” пластик карталарининг сони 55 млндан ортиғини ташкил этади ва уларга Россиянинг Тўлов карталари миллий тизими томонидан операторлик хизматлари кўрсатилиб келинмоқда. Ҳозирда “Мир”-Maestro, “Мир”-JCB и “Мир”-UnionPay каби йирик халқаро тўлов тизимлари билан ҳамкорликда кобейджинг карталари муомалага чиқарилган, эндиликда уларнинг сафига Uzcard банклараро тўлов тизими ҳам қўшилди.\n“Бугунги кунни том маънода тарихий, деб аташ мумкин. Йил давомида мутахассисларимиз томонидан самарали ишлар амалга оширилди, жумладан, карта эгаларимизнингт Россия Федерацияси ҳудудида ўз маблағларидан фойдаланишлари учун барча имкониятимизни ишга солдик. Россиянинг «Мир» тўлов тизими Арманистон, Беларус, Қирғизистон каби мамлакатларида амал қилади. Эндиликда, қарийб 18 миллионга тенг Uzcard карта эгаларида ҳам қўшимча имкониятлар пайдо бўлади. Улар Uzcard-“Мир” кобейджинг карталарига эга бўлиб, “Мир” карталари амал қилувчи ҳудудларда уларни ишлатишлари мумкин бўлади. Айни имконият тез орада Россияда ҳам жорий этилади. Жумладан, “Мир” карталари эгалари Ўзбекистон ҳудудида ўз карталаридан фойдаланишлари мумкин бўлади. Бу жуда муҳим қадам”, дейди ЯУПМ Бош директори Аҳрор Маҳмудов.\n«Мир» тўлов тизими билан ҳамкорликда кобейджинг карталарининг чиқарилиши сайёҳлар ва маҳаллий савдо ҳудудлари эгаларига муҳим қулайликларни яратади, шунингдек, кўп сонли сайёҳлар оқимини инобатга олсак, Ўзбекистондаги туристик муҳитни янада яхшилайди.\n«Ўзбекистон ва Россияни азалдан иқтисодий ва сиёсий алоқалар боғлаб туради. Молиячи сифатида айтишим мумкинки, иккала Давлат фуқаролари мамлакатларимизга сафарга келганларида, ўзлари учун одатий саналган тўлов воситаларидан қийинчиликларсиз фойдаланишлари биз учун муҳим омил ҳисобланади. Бу нафақат Россиянинг “Мир” ва Ўзбекистоннинг Uzcard тизимлари келишуви доирасидагина, балки МДҲ давлатлари ўртасида узлуксиз тўлов муҳитининг ҳосил қилиниши даражасида шаклланиши демакдир. Uzcard ҳамкорлигидаги интеграция қилиш жараёни 2017 йилда бошланиб, 2018 йилда ҳам давом этди. Умид қиламанки, 2019 йилда тизимларимизни тўлиқ интеграция қилишга эришамиз. Бугун имзоланган битим халқаро ҳамкорлик йўлида муҳим қадам”, — дейди Россиянинг “Тўлов карталарининг миллий тизими” АЖ (“Мир” тўлов тизими) Бошқарув Раиси, Бош директори Комлев Владимир.\nХалқаро молиявий-иқтисодий форум мутахассислар учун тажриба алмашинуви, муҳокамалар ўтказилиши, алоҳида соҳаларнинг вакиллари ҳамда молия бозорининг турли секторлари аъзолари ўртасида манфаатли учрашувлар ташкил қилишнинг ўзига хос ишбилармонлик майдончаси бўлди.\nҲозирда Uzcard банклараро тўлов тизими Ўзбекистон банклар Ассоциацияси, Марказий Банк, Ягона Умумреспублика Процессинг Маркази, Ўзбекистон Республикасининг 29 та банки ва 40 та тўлов агрегатларини бирлаштиради. Тизим ҳавфсизлиги тўлиқ махфийлик сиёсатига амал қилиниши билан мустаҳкамланади ва шартнома, шунингдек, Ўзбекистон Қонунчилиги билан кафолатланади.\n2019 йилдаги ҳисоботга биноан, провайдерлик вазифасини бажарувчи Ягона Умумреспублика Процессинг Маркази Ўзбекистон бўйлаб 17 миллиондан ортиқ пластик карталарга хизмат кўрсатмоқда. Uzcard карталари фойдаланувчилари 250 000 дан ортиқ терминаллар орқали товар ва хизматлар учун тўловларни амалга оширишлари мумкин. Хизматлар 1000 дан ортиқ банклар ва 3000 та инфокиосклар, мобил иловалар ва интернет сайтлари орқали кўрсатилади.\n2018 йилда Марказ мутахассислари томонидан Uzcard пластик карталари ва халқаро қарталари ёрдамида амалдаги POS-терминал, инфокиосклар орқали транзакцияларни амалга ошришга имкон яратувчи «Халқаро тўлов тизими» номли дастур ишлаб чиқилди. Ушбу имконият халқаро тўлов тизимлари билан ҳамкорлик қилишга қулай шароит яратиб берди.\nТест: Базальт арматура ҳақида нималарни биласиз?\n01 август 2018 652 0\nЎзбекистонда 200 метрлик осмонўпар бино барпо этилади\n«Tashkent City» Халқаро Ишбилармонлик Маркази ўзида миллий колорит ва замонавий инновацион ғояларни мужассамлаштирган меъморий мажмуадир\n26 июль 2018 768 0\nTashkent City ХИМ: замонавий ритмдаги тарих\nҲатто энг юқори технологияли лойиҳада ҳам кўнгил бўлади\n11 июль 2018 628 0\nҲозирги вақтда мамлакатимиз пойтахтида янги ва замонавий ХИМ «Tashkent Сity» комплекси барпо этилмоқда\n19 июнь 2018 1083 0\nТадбиркорни ҳақорат қилгани учун Вазирлар Маҳкамасининг ходими ишдан бўшатилди\n17 август 201917:00 0\n17 август 201916:35 0\n17 август 201916:19 0


Нари солгин мухолиф ижтиҳодин,\nАллоҳ Таолога чексиз шукроналар бўлсинки, юртимизда кундан кунга янги ислоҳотлар ва дилларни қувонтирувчи ютуқларга эришилмоқда. Сўнгги йилларда Ислом дини қадриятларини равнақ топтириш, дунё илм-фани ривожига улкан ҳисса қўшган аждодлар меросини ўрганиш ва ёшларни дину диёнатли қилиб тарбиялаш борасида сермаҳсул ишлар амалга оширилмоқда. Ҳукуматимиз диний соҳа ривожи учун бир қатор шарт-шароитларни муҳайё қилиб бермоқдаки, бир вақтлар хаёл ҳам қилиб бўлмайдиган ишлар бугун кўз ўнгимизда намоён бўлмоқда. Юртимизда ҳар соҳада янгиликлир, халқ фаровонлиги йўлида кўплаб хайрли ишлар амалга оширилмоқда. Муҳтарам Юртбошимизнинг шахсан ўзлари ҳар бир соҳанинг ичига бевосита кириб бориб, мавжуд муаммоларни бартараф этиш бўйича катта ҳажмдаги ишларни амалга оширмоқдалар. Муҳтарам Президентимиз ташаббуслари билан ҳар соҳада бўлгани каби, диний соҳада амалга оширилаётган кўплаб хайрли ишларни барчамиз кўриб, қувониб турибмиз. Бундай улуғ ишлардан Ислом Цивилизация маркази, Ислом Академияси, Халқаро Имом Бухорий маркази, Ислом Ҳуқуқи мактаби ва Калом илми мактабининг шахсан Юртбошимиз ташаббуслари билан очилиб, фаолият бошлагани биз учун жуда катта бир неъмат бўлганлигини асло унутмаслигимиз лозим. Шуни ҳам таъкидлаб ўтишимиз лозимки, кишининг оиласи олдидаги мажбурияти ўзи яшаб турган давлатининг раҳбари, яъни “Улул-Амр”га итоат қилиш мажбурияти ҳам борки, динимизда бу ҳақда қуйидагича баён қилинган. Пайғамбаримиз Муҳаммад (сав) ҳадисларининг бирида шундай дедилар: Абу Ҳурайра (ра) дан ривоят қилинади, Расулуллоҳ (сав) дедилар: “Ким менга итоат этса, демак, Аллоҳга итоат этибди ва ким менга итоатсизлик қилса, демак, Аллоҳга итоатсиз бўлибди. Ким раҳбарига итоат этса, демак, менга итоат этибди ва ким раҳбарига итоатсиз бўлса, демак, менга итоатсиз бўлибди” (Имом Бухорий ривояти).\nУшбу ҳадиснинг мазмунидан маълум бўладики, кишилик жамиятида қонунларнинг аҳамияти жуда ҳам катта. Адолатли қонунлар ҳамма вақт халқ фаровонлиги ҳамда дунё ва охират ободлигининг асосидир. Юртбошимиз томонидан юртимизда таълим соҳасига жуда катта эътибор қаратилмоқда. Ушбу йилдан барча умумий ўрта таълим муассасаларида ягона кийим формаси жорий этила бошланди. Фарзандларимизни бунга риоя қилишларини таъминлаш ҳам ота-оналарнинг бурчи эканини ёдда тутмоғимиз лозим. Давлатимиз Раҳбари замон билан ҳамнафас яшаш, мўмин мусулмонлар эҳтиёжини таъминлаш ва аҳоли имон-эътиқодини мустаҳкамлаш йўлида имом-хатибларни доимо фаолликка, ғайрат кўрсатишга даъват этиб келмоқда.\nТан олиш керак, Ислом дини маърифатини кенг тарғиб этиш, халқимизнинг талаб-истакларини қондириш ва жаҳолатга қарши маърифат билан курашиш ишига барча имом-хатиблар бирдек ёндошмаётгани маълум бўлмоқда. Бироқ айрим имом-хатиблардаги ўзибўларчиликка берилиш, лоқайдликка йўл қўйиш ва сусткашлик қилиш каби ҳолатлар кўпчиликнинг дилини хира қилмоқда. Аммо минг афсуслар бўлсинки, юртимизда амалга оширилаётган ислоҳотлар ва эришилаётган ютуқларни кўра олмайдиган айрим ғаламис кимсалар бугунги кунда турли ижтимоий тармоқларда мамлакатимиз халқини давлатга ва давлатнинг бевосита Раҳбарига қарши қўйишга уринмоқдалар. Уларнинг бундай ғаразли мақсадлари юртимизда фитна тарқатиш ва мусулмонларни тафриқа қилиб бўлиб ташлашдир. Таассуфлар бўлсинки, Тошкент шаҳар Юнусобод тумани “Омина” масжидининг собиқ имоми Парпиев Фазлиддин нотўғри ва ноўрин мурожаатларни қилиб, диний соҳа вакилларининг юзини ерга қаратди. Ачинарлиси шундан иборатки, туман бош Имоми, Тошкент шаҳар бош Имом-хатиби ва Ўзбекистон Мусулмонлари идораси раиси, Муфтий ҳазратлари билан маслаҳат қилмасдан, Зиё ва Ҳидоят нури тараладиган маскан бўлмиш масжид меҳробидан туриб Муҳтарам Юртбошимизга мурожаат қилди. Масжиднинг меҳробидан фақат Аллоҳ таолога дуолар қилиниши, яхшиликка чақириш ва ёмонликдан қайтариш ва ваъз насиҳат қилиниши лозим. Масжидда сиёсий жараёнлар ҳақида гапириш шариатимизда ман этилади. Ишлаганига бир ой бўлмасдан туриб бутун Республика Имомлари номидан гапириб катта хатога йўл қўйди, Ўзбекистон Мусулмонлари идораси тизимидаги барча устоз ва имом-хатибларга нисбатан ҳурматсизлик ва беодоблик қилди.\nҲар бир жамиятнинг мустаҳкамлиги, унинг аъзолари орасида ўзаро ишонч ҳукм суриши учун бир неча шартлар лозим. Ушбу шартлардан бири садоқат ва фидойиликдир. Садоқат жамият тузилишидаги асосий қадриятлардан бўлиб, халқлар тараққиётининг рамзи ҳисобланади. Қаерда мана шу сифат йўқолса, ўрнига ишончсизлик келади ва ўзаро ёрдам йўқолади. Садоқат орқали кишилар бир-бирларига ишонадилар. Шунинг учун ҳам Аллоҳ Таоло мусулмонларни шу сифат билан сифатланишга чақирган. Биз диний соҳа ходимларига Муҳтарам Юртбошимиз томонидан билдирилаётган ишончни оқлаб, халқ манфаатини ўз манфаатимиздан устун қўйиб, Юртбошимизга садоқатли ва фидоий имом-хатиблардан бўлиш насиб этсин.\nЗангиота туман “Имоми Аъзам”\nДругие материалы в этой категории: « Нишонга урилган гаплар – 1 Одобни аввало ким беради? »


Ўзбекистон Суперлигаси. Бугун 3-тур доирасида "Андижон" - "Локомотив" ўйини бўлади\nЎзбекистон миллий чемпионати - Coca Cola Суперлигасининг 3-тур учрашувларига бугун старт берилади. Унда битта ўйин ўтказилади. Тошкентдаги ТТЗ “Локомотив” стадионида "Андижон" жамоаси мезбон сифатида "Локомотив"ни қабул қилади.\nАслида учрашув Андижонда ўтказилиши керак эди, аммо стадион ҳолати ҳали тайёр бўлмагани боис ўйин Тошкентга кўчирилган. Яъни, ўйинни Тошкентда ўтказиш таклифини "Андижон" ФК маъмурияти сўраган ва у ЎзПФЛ томонидан маъқулланган.\nЯна бир жиҳат: тақвимга кўра, беллашув 5 апрель куни ўтиши керак эди. Лекин, 5 апрель куни "Пахтакор" стадионида ҳам ўйин борлигини инобатга олиб, томонлар 4 апрелни танлашган.\nХуллас, бугун ўзига хос қарама-қаршиликка гувоҳ бўламиз. Ўйин соат 18.00да бошланади.\nФото манбаси: lokomotiv.uz\nАлександер Чеферин Локомотив Ўзбекистон. Суперлига


Ўзбекистонда давлат қарзи суммаси ЯИМнинг 60 фоизидан ошмаслиги белгиланиши мумкин – Kommers.uz\nМолия\t17:00 | 21.12.21\nЎзбекистонда давлат қарзи суммаси ЯИМнинг 60 фоизидан ошмаслиги белгиланиши мумкин\nҚонунчилик палатасида «Давлат қарзи тўғрисида»ги қонун лойиҳаси кўриб чиқилди.\nЎзбекистонда давлат қарзи суммасининг ЯИМнинг 60 фоизидан ошмаслигини белгиловчи қонун лойиҳаси депутатлар томонидан муҳокама қилинди. Бу ҳақда Олий Мажлис Қонунчилик палатаси матбуот хизмати хабар берди.\nМаълум қилинишича, Олий Мажлис Қонунчилик палатасининг мажлисида «Давлат қарзи тўғрисида»ги қонун лойиҳаси биринчи ўқишда кўриб чиқилган.\nҚонун лойиҳаси билан давлат қарзи суммасининг ЯИМга нисбатан энг юқори миқдори 60 фоиздан ошмаслиги, давлат қарзи ҳисобидан фақат ижтимоий ва инфратузилма лойиҳаларини молиялаштириш мумкинлиги назарда тутилмоқда.\nШунингдек, Ўзбекистон Президенти, Олий Мажлис палаталари, Ҳисоб палатаси, Вазирлар Маҳкамаси, Марказий банк ва Молия вазирлигининг давлат қарзини бошқариш соҳасидаги ваколатлари белгиланмоқда.\nХусусан, давлат қарзини бошқаришда парламент ролини ошириш мақсадида Олий Мажлис палаталарига давлат қарзининг чекланган ҳажмини белгилаш, давлат қарзини бошқариш стратегияси ижросини кўриб чиқиш ҳамда жалб қилинган маблағларнинг мақсадли ишлатилиши тўғрисидаги ҳисоботларни эшитиш ваколатлари берилмоқда.\nҚайд этилишича, қонун лойиҳаси билан давлат қарзини бошқариш тизимининг яхлитлигини таъминлаш мақсадида Молия вазирлиги давлат қарзини бошқариш, шу жумладан давлат қарзини жалб қилиш бўйича ваколатли орган этиб белгиланмоқда. Вазирлар Маҳкамаси томонидан 3 йил муддатга давлат қарзини бошқариш стратегияси тасдиқланиши кўзда тутилмоқда.\nҲужжат давлат қарзи тўғрисидаги маълумотлар очиқлигини таъминлаш бўйича қоидалар ҳам акс эттирилмоқда. Бунда Молия, Инвестициялар ва ташқи савдо вазирликларига, Олий Мажлис палаталарига маълумот киритиш ҳамда вазирлик ва идораларга давлат қарзи тўғрисидаги маълумотларни ОАВда ёритиб бориш, расмий веб-сайтларда чоп этиш мажбурияти юкланмоқда.\nШунингжек, Давлат-хусусий шериклик тўғрисидаги битим доирасида хусусий шерикка бериладиган кафолатлар бўйича чекловлар ўрнатиш амалиёти жорий этилмоқда. Қонун лойиҳасининг қабул қилиниши давлат қарзини бошқариш жараёни фрагментациялашувининг олди олинади, давлат қарзини барқарор даражада сақлашга, Ўзбекистоннинг халқаро рейтинглардаги ўрнини яхшилашга хизмат қилади.\nМажлисда қонун лойиҳаси депутатлар томонидан биринчи ўқишда қабул қилинди.\nАввалроқ Ўзбекистоннинг давлат қарзи қанчага етгани очиқлангани хабар қилинганди. Шунингдек, Ўзбекистоннинг умумий давлат қарзи 2022 йилда қанчага етиши прогноз қилингани ҳақида хабар берилди.


Google’дан Pixel 3 ва Pixel 3 XL: анонси ҳам маълум қилинди - Terabayt.Uz\nGoogle’дан Pixel 3 ва Pixel 3 XL: анонси ҳам маълум қилинди\nСўнгги хабарларга қараганда, Google интернет-гиганти анъанани бузмоқчи эмас. Шу боис янги маҳсулотлари ҳар галгидек 4 октябрда намойиш этилади.\nТақдимот санаси Google 2016 йилда сотиб олган Famebit платформасида пайдо бўлди. Ушбу платформа брендлар билан YouTube’да контент яратувчилари ўртасидаги ўзаро ҳамкорликни осонлаштиради. Янги компания доирасида канадалик муаллифлар Google Pixel 3 бошқа бренд қурилмасига ўтишини синаб кўришди.\nЎҚИНГ:Google Pixel 3: симсиз қувватлантиргич ва «Active Edge»технологияси билан\nШуниси қизиқки, Google Pixel 3’ни «Google Pixel 2 ва 2 XL’нинг навбатдаги итерацияси» демоқдалар, лекин бунда катта Pixel 3 XL тилга олинмади. Эҳтимол, компания ном бериш тизимини ўзгартирган бўлиши мумкин, чунки, хабарларда барибир икки модел ҳақида гап кетмоқда. Энг катта модели 4 ГБ тезкор хотирага ва қирқмали экранга эга бўлади.\nЎҚИНГ:Google Pixel 3 XL смартфонини илк «жонли» суратларда кўринг!\n#смартфонлар #Google Pixel 3 # Pixel 3 XL


Германия терма жамоаси ўрнак олиш учун яхши намуна – ТАФСИЛОТ\nФутбол 150 марта кўрилган\nГермания терма жамоаси ўрнак олиш учун яхши намуна\nКеча Германия терма жамоаси Конфедерациялар кубогида зафар қучди. Ҳа энди немислардан кутса бўлади, дейишингиз мумкин. Ҳайратланарли томони, немислар Россияга деярли иккинчи таркиб футболчилари билан келганди.\n2014 йилги мундиалнинг кубок кўтарган фақатгина уч футболчи таркибга киритилганди. Иоахим Лёв қолган юлдузларни Конфедерациялар кубоги учун овора қилиб ўтирмади. Чунки Евро—2016 ярим финалига қадар етиб борган тажрибали мутахассисни ЖЧ—2018 кўпроқ қизиқтиради.\nБу билан унинг учун Конфедерациялар кубоги аҳамиятли эмас демоқчи эмасман. Шунчаки, Лёв Россияга олиб келган ёш футболчилари ҳам ўзини кўрсата олишига ишона олади, гарчи ярим финалга етиб келганиёқ уни хурсанд қилганини айтган бўлса-да. Иккинчи томондан, захира футболчиларини катта ғалабаларга ўргатиш учун бундан ҳам яхшироқ турнирни у топа олмасди. Орадаги катта танаффуслари билан ўтадиган ЖЧ саралаш босқичлари умуман бошқа олам, қандайдир икки ҳафта ичида ўтадиган Конфедерациялар кубоги эса бутунлай бошқа.\n«Немис машинаси»даги стабиллик\nГермания термаси ўзи иштирок этадиган ҳар қандай футбол мусобақасига фаворит сифатида ташриф буюради. Бироқ уларнинг ҳаммасида совриндор ҳам бўлишнинг уддасидан чиқа олмаган. Наҳотки бу иложсиз иш бўлса?\nЙўқ, деб жавоб бера олади бугун немислар. Чунки улар катта муваффақиятларни одатга айлантириш формуласини аллақачон топиб бўлди. 2006 йилдан буён ўтказиладиган катта мусобақаларга эътибор беринг, уларнинг ҳаммасида Германия камида учликка киришнинг уддасидан чиқа олган:\nГермания сўнгги 10 йилликда\nЖЧ—2006 — бронза\nЕвро—2008 — кумуш\nЖЧ—2010 — бронза\nЕвро—2012 — бронза\nЖЧ—2014 — олтин\nЕвро—2016 — бронза\nБуни энди тасодиф деб бўлмайди. Бу ўша 2000 йилларда қўйилган пойдевор меваси эканини бугун ҳамма яхши билади.\n1998 йилги Жаҳон чемпионатида немислар чорак финалга қадар етиб бориб, Хорватиядан йирик мағлубият қабул қилиб олганди — 0:3. Ўша йили хорватлар ЖЧни бронза билан якунлаб, катта шов-шув кўтаргани рост. Аммо яқин-яқингача Югославия таркибида бўлган Хорватиянинг қудратли Германия дарвозасига 3 та гол уриб ташлаши немисларни жиддий ўйлантириб қўйганди.\nОрадан икки йил ўтиб Германия Евро—2000 да шармандали натижа қайд этди. Португалия, Руминия ва Англия билан бир гуруҳга тушган немислар уни 1 очко билан охирги ўринда тугатди. Илк турда руминлар билан аранг 1:1 ҳисобида дуранг ўйнаган Германия, кетидан инглизлардан 0:1, португаллардан 0:3 ҳисобида енгилди.\nЕвро—2004 Германия учун сўнгги шармандали турнир бўлиб қолди. Гуруҳда Голландия ва Латвияни таслим қила олмаган немислар, чехларга имкониятни бой бериб қўйди.\nТўғри, 2002 йил Германия ЖЧ финалига қадар етиб борди. Бу юқорида айтилгани каби гап — немислар ўзлари фаворит бўлган турнирларда олдинроқ ҳам ора-чора муваффақиятли ўйнаб туришган. Лекин бу ўзини ҳурмат қиладиган мамлакат учун кам эди. Улар юқори натижалар доимий бўлишини истарди. Футболни ислоҳ қилиш орқали бунга эришилди. Келтириб ўтилган муваффақиятсизликлар бунда катта туртки бўлди.\nРоссиянинг «Sports.ru» нашри Конфедерациялар кубогида зафар қучган Германия термасига оид қизиқарли фактларни санаб ўтди. Евро—2016 да барчани ўзига қаратган Криштиану Роналду жамоадошлари эмас, Аргентинани кетма-кет икки бор Copa America ғолиблигидан мосуво қилган Чили ҳам эмас, айнан немисларнинг кубокка эга чиқиши бу юрт футболига бўлган ҳурматни оширади. Мана шу жамоанинг ўртача ёши 24 га 244 кунни ташкил қилгани эса ўша ҳурматни икки карра кўпайтиради ва Германия футболи тўғри йўлда деган хулосага сабаб бўлади.\nРоссияга келган 11 футболчи 25 ёшдан кичик эди. 10 футболчи эса турнирга қадар бош жамоа сафида 5 та ҳам учрашув ўтказмаганди. Чилига қарши финалда Иоахим Лёв 11 клубнинг 11 футболчисини майдонга туширди. Ҳатто захира таркибида ҳам у бир ёки икки клубга боғланиб қолмаганини ҳаммага кўрсатди.\nКонфедерациялар кубогига қадар Ларс Штиндль Германия термаси либосида битта ҳам ўйин ўтказмаганди. У ўзининг дебют мусобақасида 3 та гол уришга эришди. Финалда айнан Штиндлнинг зарбаси ҳал қилувчи ролни ўйнади. Бу вақтда у 29 ёшда эди. Мана шундай пайтда футбол журналисти Хайрулла Ҳамидов ўз саҳифасига қўйган жумлани келтириш ўринли: «Ўзбекистонда терма жамоага футболчи етишмаётган бир пайтда, Германияда футболчиларга терма жамоа етишмаяпти».\nГермания футболи уч кун ичида икки катта натижага эришди. Конфедерациялар кубогидан ташқари, мамлакатнинг U21 терма жамоаси Европа чемпионатининг финалида Испанияни таслим қилди ва бош совринни қўлга киритди. Ваҳоланки, унда ҳам немислар оптимал таркиб билан жам бўлмаган, бир қатор етакчи футболчиларни Лёв Россияга олиб кетганди.\nБу қизиқ. Ўша U21 ва Конфедерациялар кубогида зафар қучган Германия термасининг ўртача ёшида бор-йўғи икки йилга фарқ қилади. Биринчисида кўрсаткич 22 ёш-у 275 кунлик бўлса, миллий термада бу 24 ёш-у 244 кунлик.\nФутбол мухлисларига уни ортиқча таништириб ўтиришнинг ҳожати йўқ. Шунчаки статистика келтириш билан чеклансак, етарли. Расмий мусобақаларда Лёв Германия термасини 94 та ўйинда майдонга бошлаб тушди ва шуларнинг 74 тасида зафар қучишга эришди (11 та дуранг ва 9 та мағлубият). Бу 78,7 фоизлик кўрсаткич ҳисобланади. Ҳавас қилса арзигулик натижа.\nЛёв мураббийлигида Германия миллий терма жамоаси футболчилари учун алоҳида дастур ишлаб чиқилди. Унинг ёрдамида термага чақирилган футболчилар телефонидан узоқлашмай туриб ҳам бўлажак рақибларни ўрганиб бориш имкониятига эга. Алоҳида мутахассислар таҳлилларга асосланган фактларни, футболчилар ҳақида алоҳида, жамоа ҳақида алоҳида «шпаргалка»ларни дастурга жойлаб чиқади. Бунда рақибнинг тўпни қандай қабул қилишидан тортиб, дриблинги қандай эканигача, қайси оёғида зарбаси кучлироқ эканигача эътибордан четда қолмайди. Рақибнинг тайёргарлик режаси графикалар асосида кўрсатилади.\nДастур ичида алоҳида чат ҳам мавжуд. Унинг ёрдамида барча мураббийлар билан онлайн алоқа ўрнатиш мумкин. Ҳаммаси замонавий.\nНемислар терма жамоа бош мураббийини олиб ташлашни сўраб, порталга ёки канцлерга мурожаат қилмайди. Бунда мураббийлар айни бир шахс томонидан тайинланмайди, футбол шу соҳанинг илмли кишилари томонидан бошқарилади, майда деталларга қадар жиддий эътибор берилади. Айтмоқчи бўлганим, Германия футболи ўрганса ва ўрнак олса арзийдиган жиҳатларга тўла. Улар бугунги муваффақиятларни ўша 2000 йиллардан бошлаб сабр билан кутди ва ҳаммасига босқичма-босқич эришди. Немислар бор-йўғи икки ўйин билан тарихни ўзгартириб юборишга ва мамлакат футболида инқилоб қилишга интилмади. Чунки улар тасодифий натижаларни кутишдан чарчаганди ва доим максимум учун курашиш кераклигини тушунганди.\nЯқин ўтмишда ҳам Германия термасида доим яхши номлар бўлган Клозе, Подолски, Швайнштайгер, Лам, Баллак, Кан… Рўйхатни узоқ давом эттириш мумкин. Аммо бу замонавий футболдаги ката ғалабалар учун кам. Ҳозир немис футбол мактаби ҳар йили янги номларни етиштириб бермоқда. Ўсмирлар термасидан то миллий термага қадар бўлган йўл бир-бирига шу қадар чиройли боғланганки, айтайлик, Конфедерациялар кубогига дабдурустдан чақириб қолинган футболчи ўзини йўқотиб қўймайди. Лёв ҳам, бошқалар ҳам буни яхши билади.


Жаҳон шеърияти | Страница 82 из 114 | www.ziyouz.uz\nБош саҳифа Жаҳон шеърияти (82)\nШоир ва ёзувчи Сезаи Каракоч (Sezai Karakoç) 1933 йил, 22 январда Эрганида (Диёрбакир вилояти) туғилган. Тўлиқ исм-шарифи Аҳмад Сезаи Каракоч. Бошланғич таълимни Эрганида, ўрта маълумотни Мараш ўрта мактаби ва Ғозиантеп лицейида олган. Анқара университети Сиёсий Билимлар факултетини тугатган (1954). Сўнг давоми…\nҚул Маҳмат (Kul Mehmet) ХVI асрда яшаб, ижод қилган турк халқ шоири бўлиб, у Усмонлилар давлатининг амалдорларидан бўлган Увайс Пошшонинг ўғлидир. Унинг асл исми Маҳмат Пошшодир. КИЙМА, ЖОНИМ, КИЙМА СEН ШУ ҚАРОНИ… Сан-да маним каби ғамлар чекарсан? Кийма, жоним, кийма давоми…\nҚорачаўғлон (Karacaoğlan) ўзини туркман деб атайдиган эллар яшайдиган Жанубий Анадолуда дунёга келган (1606 йилда), яшаб , ижод қилган ва ўша ўлкада оламдан ўтган (1679 ёки 1689 йилда деб кўрсатадилар) турк халқининг суюкли шоиридир.Бу ҳақда шоирнинг ўзи шундай сатрлар айтган экан: давоми…\nПир Султон Абдал (Pir Sultan Abdal) халқ хотирасида ҳақсизликка қарши курашган ва шу кураш йўлида дорга осилган жасур шоир сифатида муҳрланиб қолган. У 1510/14 – 1589/90 йиллар орасида яшаган деб тахмин қилинади. Шоирнинг асл исми Ҳайдар бўлиб, у Сиваш мулкига давоми…\nЧоп этилган 31.12.2013 26.12.2017 МуаллифZiyouz.uz\nТурк халқ шоири Ошиқ Вейсал (Âşık Veysel Şatıroğlu) Туркиянинг Сивас вилоятида 1894 йили туғилган. У ҳам шоир, ҳам баҳши, ҳам созчи. Онадўли ишқ қўшиқларини янги усулда ижро этган. Унинг шеър ва қўшиқлари маъюс оҳангда, тасаввуфий йўналишдадир. Етти ёшида чечак хасталигидан давоми…\nЎрхон Вали Қониқ (Orhan Veli Kanık) Истанбулда туғилган. Истанбул университети Адабиёт факультети, Фалсафа бўлимида ўқиган. Ахборот-алоқа идорасида (РТТ), бир муддат Миллий Таълим Вазирлигининг таржима бюросида ишлаган. Ўлимидан олдинроқ ўн беш кунлик «Япроқ» журналини ташкил қилган. Шеър китоблари: «Ғариб» (Ўктой Рифат давоми…\nНозим Ҳикмат (Nâzım Hikmet Ran) Туркиянинг Селаник воҳасида туғилган. Бошланғич таълимни Гўзтепа Тошмактаби, Галатасарой лицейи ва Нишонтоши Намуна мактабларида олган. Баҳрия мактабида беш йил ўқигач, соғлиғи ёмонлашгани туфайли кетишга мажбур бўлган. Маълум муддат Батумда қолгандан сўнг Россияга ўтиб, Москва Шарқ давоми…\nЧоп этилган 31.12.2013 03.03.2018 МуаллифZiyouz.uz\nНажиб Фозил Қисакурак (Necip Fazıl Kısakürek) 1905 йил 26 майда Истанбулда туғилган. Отаси Абдулбоқи Фозилбей ҳуқуқшунос бўлган. Онасининг исми Мадиҳа хоним. 17 ёшида ўша даврдаги «Истанбул дорилфунуни Адабиёт мадрасаси, Фалсафа бўлими»га ўқишга кирган. Миллий Таълим Вазирлиги йўлланмаси билан бир йил давоми…\nМетин Олтиўқ (Metin Altıok) (1940, Бергама, Измир — 1993, Анкара) — турк шоири ва ёзувчиси. Каршияка лицейи ва Анқара университети Тил ва тарих-жўғрофия факултети фалсафа бўлимини тугатган. Турли йиулларда ўқитувчилик билан шуғулланган. Сивас инқилоби пайтида вафот этган. 1970 йиллардан шеър давоми…\nЎрта асрларда яшаган турк шоираларининг энг машҳурларидан бири Меҳри Хотундир (Mihrî Hatun). Меҳри ижоди ва ҳаёти ҳақида маълумотлар кўп эмас. Унинг туғилган ва вафот этган саналари кўрсатилган манбаларда тафовутлар бор. Масалан, баъзи китобларда Меҳри 1456–1514 яшаб, ижод этганлиги кўрсатилган. Меҳрининг давоми…\n82-саҳифа. Жами: 114Боши«78798081828384858687»Охири


Боғ-токзорларни қишга тайёрлаш - Ўзбекистон Республикаси Қишлоқ хўжалиги вазирлиги\nУшбу ойда мевали ўсимликлардан олма ва нокнинг кеч қишки навлари, беҳи, шарқ хурмоси ва анор навларининг мевалари, узумнинг қишки Пушти тоифи, Нимранг навлари ҳам териб олиниб, боғларни қишга тайёрлаш керак бўлади.\nЖорий йилда мевали дарахтларда ва ток тупларида ҳосил кўп бўлганлиги боис, дарахтларда келаси йили ҳосили учун ҳосил куртаклари етарли даражада шаклланмади. Келаси йили боғлардан имкон даражасида кўпроқ ҳосил олиш учун боғларда боғ қатор ораларини ҳайдашдан олдин, уларни кузги озиқлантириш, яъни ҳар бир гектар боғга 15–20 тонна чириган гўнг, минерал ўғитлардан соф ҳолда 180 кг фосфор, 90 кг калий ўғитини солиб, бўз тупроқли суғориладиган боғларда дарахтларнинг қатор оралари 25–30 см, шағалли ерларда 10–15 см чуқурликда шудгор қилиш керак. Бунда юза жойлашган илдизлар шикастланмайди. Тупроқ унумдорлигини ошириш мақсадида боғлар қатор ораларига сидерат ўтларни экиш ҳамда баҳорда уларни ҳайдаб ташлаш ҳам яхши натижа беради.\nУруғли боғлар (олма, нок, беҳи)да тўкилган баргларда касаллик ва зараркунанда юқумлари сақланади, шунинг учун боғлар қатор ораларидаги тупроқ ағдариб ҳайдалади. Ґайдалмай қолган ҳар бир дарахт атрофи 25 см чуқурликда ағдариб чопилади. Касалланган, синган шохлар, қуриб қолган дарахтлар қирқилади ва боғ ташқарисига чиқариб ташланади. Об-ҳаво шароитига қараб, октябрь ойи охирида дарахтларнинг барги ёппасига тўкилса, замбуруғ касалликларига қарши Бордо суюқлигининг 3 фоизли ёки 6 фоизли карбамид эритмаси билан яхшилаб ювиш керак.\nҚорағатнинг синган, қуриган шохлари кесиб ташланиб, қорағат тупларига шакл бериш, қирқиш ва сийраклаштириш ишлари олиб борилади. Қорағат тупларидаги эски беш йиллик шохлари кесиб ташланади, бунда туп ичи очилади. Янги ўсиб чиққан бир йиллик новдалардан 5–6 таси қолдирилиб, қолган новдалар кесиб ташланади. Туп атрофи чопилиб, қатор ораси 20–25 см чуқурликда ҳайдалади. Ґайдовдан олдин қорағат қатор орасига 15-20 т гўнг ёки минерал ўғитлардан соф ҳолда фосфор 120 кг, калий\nМалиназорда ҳосил бериб бўлган шохлар қурий бошлайди. Бундай шохлар ер билан бир текисликда кесиб ташланиб, янги новдалардан ҳар бир тупда 12–15 та шохлари қолдирилади. Нимжон, касалланган, синган новдалар кесиб ташланади. Бир йиллик ўсган новдалар жуда узун бўлиб ўсган бўлса, бундай новдаларнинг\n1,5–1,6 метрдан юқори қисми кесиб ташланади.\nЦирус ўсимликларининг оқ каналарига қарши Нигуол, Алтикор (10 л сувга 1,5 г) эрталаб ва кечқурунлари, яъни каналар ёппасига учиб чиққанда пуркалади. Бу иш 8–10 кунда такрорланади. Цирус ўсимликларининг баргларидаги қоракуясимон замбуруғлар ва оқ чириш касалликларини сув билан ювганда улар кетмайди. Бунинг учун барглар 1 фоизли Бордо суюқлиги ёки 0,5 фоизли мис хлор оксиди эритмаси билан қўшимча пуркалганда улар йўқ қилинади. Цитрус ўсимликларини октябрь ойида бир марта қорамол гўнги билан парранда гўнгини тенг миқдорда олиб сувда яхшилаб аралаштириб суғорилса, ўсимликларнинг совуққа чидамлилиги ортади. Ґаво ҳарорати иссиқ бўлса, суғоришни яна 1–2 марта қайтариш мумкин.\nТок туплари кесилгач, улар қўндоқланиб, ерга ётқизилади. Уларни кўмишдан олдин оидиум (кул), антракноз, милдью ва бактериал рак касаллик юқумларига қарши 3 фоизли Бордо суюқлиги ёки 5 градусли оҳак-олтингугурт (ИСО) қайнатмаси ёки мис куппросининг 3 фоизли эритмаси билан пуркаш зарур. Ток туплари шимолий минтақаларда 25–30 см қалинликда тупроқ билан кўмилади. Бошқа минтақаларда эса тупроқ қалинлиги 20–25 см бўлиши керак. Тупроққа ток кўчатини яхши кўмилиши учун тупроқдаги намлик 70–80 фоизни ташкил қилиши керак. Бунинг учун ток туплари қўндоқлангандан сўнг ёки олдин токзор енгил суғорилиши зарур.


Россия ҳукумати сабзавот етиштиришни жадал ривожлантириш учун молиялаштириш ҳажмини оширди • EastFruit\nБош саҳифа › Янгиликлар › Россия ҳукумати сабзавот етиштиришни жадал ривожлантириш учун молиялаштириш ҳажмини оширди\nРоссия ҳукумати сабзавот етиштиришни жадал ривожлантириш учун молиялаштириш ҳажмини оширди\nМуаллиф: EastFruit 20 Окт 21 20 Окт 21 042\nКелгуси йили Россияда агросаноат комплексининг «Сабзавот ва картошкачилик» йўналиши бўйича давлат дастури доирасида сабзавотчилик соҳасини жадал ривожлантириш учун 5 миллиард рубль миқдорида қўшимча молиялаштириш ажратилади. Бу хусусда Россия қишлоқ хўжалиги вазири Дмитрий Патрушев маълумот берди. Ушбу қарор озиқ-овқат нархини чеклаш чоралари доирасида эълон қилинди, деб хабар бермоқда FruitNews.\nВазирнинг сўзларига кўра, сабзавотлар ва картошка нархи кўтарилишига йиғим-терим давридаги ноқулай об-ҳаво шароити, шунингдек, ўғитлар, ёқилғи-мойлаш материаллари ва ўсимликларни ҳимоялаш воситалари нархи қимматлаши билан боғлиқ омил – маҳсулот таннархи ошиши сабаб бўлган.\nШунингдек ўқинг: Эрон 2021 йилда Россияга мева экспортини бир ярим баробар оширди\n“Қишлоқ хўжалиги вазирлиги қуйидаги йўналишлардаги субсидияларни назарда тутади: биринчиси, ерлардан сабзавотчилик ва мелиорация учун фойдаланиш; иккинчиси, очиқ ва ёпиқ жойларда сабзавот етиштиришни кўпайтириш; учинчиси, ишлаб чиқариш қувватларини техник қайта жиҳозлаш; тўртинчиси, сабзавот ва картошка сақлаш омборларини қуриш; бешинчиси, сабзавотларни имтиёзли ташиш ва имтиёзли кредитлаш; олтинчиси, селекцион-уруғ етиштириш марказларини яратишдир», дейди Дмитрий Патрушев.\nШунингдек, деҳқончилик хўжаликларининг кичик шаклларига грант ва субсидиялар берилади, сабзавотчилик йўналиши эса устувор вазифага айланади. Саноат ва савдо вазирлиги билан биргаликда Россиянинг ички бозорида сабзавот нархини пасайтиришга ёрдам берувчи кичик ва ўрта фермер хўжаликлари учун маҳсулотнинг тўғридан-тўғри савдосини таъминлаш масалалари кўриб чиқилади. Бундан ташқари, Қишлоқ хўжалиги вазирлиги 2022 йилдан шахсий томорқа участкаларида маҳсулот ишлаб чиқаришни субсидиялаш имкониятини назарда тутади.\nдавлат қўллаб-қувватловикартошкаовощиРоссиясабзавот сақлаш омборисубсидияларуруғлик


21:00 / 20.09.2020 3755 pdf Ўқиш режими + -\nСафар ойи ҳижрий-қамарий тақвим бўйича йилнинг иккинчи ойидир.\nОдатда, бу ой яқинлашиши билан кишилар орасида турли саволлар кўпая боради. Сафар ойида сафар қилиб бўлмасмиш. Сафар ойида тўй қилиб бўлмасмиш ва ҳоказолар. Ушбу гаплар диний маънода бўлиши ҳам турган гап. Чунки, ўша гапларнинг тагида Сафар ойида сафар қилса сафарида офатга дучор бўлади ва тўй қилса, оиласи бахтсиз бўлармиш, деган эътиқод учраб туради.\nБу гапларни кичикликдан эшитиб келаман. Дастлаб, Сафар ойида сафар қилиб бўлмасмиш, деган гапни эшитганимда номи сафар бўлгани учундир, деб хаёл қилган эдим. Кейин билсам, ой номи сафар эмас, «софар» экан. Бу ойнинг номининг сафарга ҳеч алоқаси йўқ экан. Фақат бизда алифбомиз ўзганикига алмаштирилганда уларнинг алифбоси камбағаллик қилиб шу хато юз берган экан.\nСафар ойи ҳақидаги нохуш тушунча ва эътиқодлар ҳозир ҳам давом этмоқда. Яқинда ёзув ишлари билан машғул бўлиб ўтирсам, болалар ҳузуримга келиб, қўшниларимиздан бир йўқлаётганининг хабарини беришди.\n–Шу муносабат билан бир катта савол пайдо бўлиб қолди, дедилар қўшни.\n–Қани, эшитайликчи, қандай савол экан? – дедим, савол нималигини дарҳол тушунган бўлсам ҳам.\n–Тўйнинг Сафар ойига тўғри келиб қолишининг эҳтимоли ҳам бор экан. Шу гап чиқиши билан десангиз, аёллар бир дунё гапни гапириб ташлашди. Тўхта, буларнинг ҳаммасини жанобларидан бир сўраб олай, ҳали қуданикига борганда ҳам бу машмашалар бўлиши мумкин, дедим ўзимга ва вақтингизни олсам ҳам олдингизга келдим, -дедилар қўшни кулиб.\nҚўшнининг саволига қўлдан келганича жавоб бердим. Бу гаплар эскидан борлигини, яна давом этаётганини ва уларга фақат илм орқалигина барҳам берилиши мумкинлигини айтдим. Шу мақсадда ойлик китобча чиқариш ниятида эканлигимизни, ўшанда шунга ўхшаш масалаларга ҳам эътибор қаратиш ниятидалигимизни айтиб, дуо қилиб туришларини сўрадим.\nЎша куни пешиндан кейин дину диёнатини маҳкам тутган зиёлиларимиздан бири келди. У киши билан режалаштириб қўйган илмий суҳбат ва савол-жавобимиз анча давом этди. Суҳбатга оид варақларни йиғиштириб бўлган мухлис зиёли ёнидан янги бир варақ олиб хонтахтага ёйди-да:\n–«Энди оилавий масалаларга ўтамиз. Сизга айтадиган бўлсам, ўғилни уйлантирадиган бўлиб қолдик. Одоб-ахлоқли, ибодатдаги келин топилиб қолди. Тўй ҳақида бир неча саволларимизни ёзиб келдим, - деди кулиб.\n–Муборак бўлсин! Аллоҳ хайрли қилсин! Ёшларимиз бахтли бўлсинлар! Қани, саволларни эшитайлик-чи?!, дедим.\nТабиийки, саволлар ичида: «Сафар ойида тўй қилса бўладими», ҳам бор эди. Қўшнига айтилган гапларни яна такрорладим. Меҳмонни кузатиб қўйиб, ойлик китобча чиқариш зарур иш эканини яна бир бор кўнгилдан ўтказдим. Бир масалани одамларга биттадан тушунтиришдан кўра илмий асосда китоб орқали оммавий баён қилиб бериш қанчали аҳамиятли эканини ёдга олдим. Оғзаки гап эсдан чиқиши мумкинлиги билан ҳар сафар янгидан такрорланиши лозим. Китоб эса доим туради. Эсидан чиқарган одам қайтадан ўқиб олиши, бошқаларга ўқитиши, болалари ва набираларига мерос қолдириши мумкин.\nСўнгра Сафар ойи ҳақидаги маълумотларимни хаёлдан ўтказа бошладим. Бу жараён давомида агар Сафар ойи ҳақида бирор нарса ёзадиган бўлсак, қўшни ва мухлис зиёлига айтилган гаплар ҳеч нарса бўлмаслиги қайта-қайта фикрдан ўтди. Бу масала бўйича бирор тўлиқроқ нарса ўқимаганим ёки эшитмаганим аниқ бўлди. Сафар ойи ҳақида қаерда ва қандай маълумотлар борлиги ҳақида ўйлай бошладим.\nОяти каримадаги «насийу» сўзи луғатда ортга суриш маъносини ифода қилади. Жоҳилият аҳлида уруш ҳаром қилинган ойнинг ҳукмини бошқа, кейин келадиган ойга суриш одати урф бўлган эди. Яъни, араб мушриклари ҳам тўрт ой — Муҳаррам, Зулқаъда, Зулҳижжа ва Ражаб ойлари ҳаром ойлар эканлигини айтар эдилар. Ўша ойларда уруш тамоман тўхтар эди. Агар бирор киши шу ойларда отасини ўлдирган одамни учратиб қолса ҳам, унга тегмасди. Аммо бордию, урушни хоҳлаб қолсалар, аслида ҳаром бўлган ойнинг ҳаромлигини орқага суриб қўйиб, уруш қилаверар эдилар.\nБарча нотўғри эътиқодлар қатори динимиз бу каби хурофотдан иборат фикрларни ҳам тўғрилади. Пайғамбаримиз алайҳиссолату вассалом бу борада бир қанча ҳадислар айтдилар.\n1. «Касаллик юқиши йўқ». Жоҳилият аҳлида: хасталикларда ўзига яраша қувват бор, улар бир кишидан иккинчисига ўша қувват ила ўтади, деган эътиқод бор эди. Ҳозир ҳам худди шунга ўхшаш эътиқод бор. Ундоқ бўлса «хасталик юқиши йўқ-ми?» деган савол берилиши турган гап. Бунга жавоб шуки, хасталик Аллоҳ ирода қилсагина юқади. Худди шу маъно Пайғамбаримиз соллаллоҳу алайҳи васалламнинг ушбу ҳадиси шарифларида ва бунга ўхшаш бошқа ҳадиси шарифлардаги «касаллик юқиши йўқ» деган гапларида мужассам бўлгандир.\n2. «Бойқуш йўқ». Жоҳилият даврида турли нарсалардан шумланиш мавжуд эди. Бу нарса уларнинг эътиқодига айланиб қолган эди. Жумладан, қаерга бойқуш қўнса, ўша ерда ёмонлик ва харобчилик бўлади, деган эътиқод бор эди. Ислом бу нарсани ҳам инкор этди. Бировга кўнгилсизлик ёки ёмонлик етадиган бўлса бойқуш ёки бошқа қуш қўнгани сабабли эмас, Аллоҳ таолонинг иродаси ила бўлади. Аллоҳ ирода қилса, ҳар қандай ҳолатда ҳам бандага хасталик ориз қилганидек, бойқуш қўнса ҳам, қўнмаса ҳам ёмонлик ва харобачиликни воқеъ қилиши мумкин.\n3. «Навъу йўқ». «Навъу» жоҳилият аҳли ёмғир ёғдиради деб эътиқод қиладиган юлдуз. Улар ўзларича ёмғирни ўша юлдуз ёғдиради, деб айтишар эди. Албатта, бу ҳам нотўғри. Ёмғирни фақатгина Аллоҳ таолонинг Ўзи ёғдиради.\n4. «Сафар йўқ». Жоҳилият аҳлининг Сафар ойи тўғрисида ҳам бидъат-хурофотдан иборат ақийдалари бор эди. У ойда сафар қилиб бўлмайди, у бўлмайди, бу бўлмайди, дейишар эди. Уларнинг бу ҳақдаги эътиқодларини юқорида айтиб ҳам ўтдик. Ислом бундоқ бўлмағур эътиқодларни ҳам рад этди. Ойларнинг ҳаммаси Аллоҳ таолонинг ойлари, кунларнинг ҳаммаси Аллоҳ таолонинг кунлари эканини эълон этди.\n«Ғул» жоҳилият аҳли тасаввуридаги бир жин бўлиб, улар уни турли шаклларга кира олади, одамларни адаштириб кетиб турли балоларга учратади, деган эътиқодни қилишар эди. Ислом бу нотўғи эътиқодни ҳам рад этди.\nМинг афсуслар бўлсинки, жоҳилиятнинг жоҳил эътиқодларидан бўлмиш Сафар ойидан шумланиш баъзи сабабларга кўра ҳозиргача орамизда сақланиб келмоқда. Тарихимизнинг турли босқичларида уламоларимиз бу масалага мурожаат қилганларини кўрамиз.\nҲанафийларнинг энг машҳур фатво мажмуаларидан бири бўлмиш «Фатавойи Оламгирия» ва шаръий одоблар бўйича мазҳабимизнинг асосий манбаларидан бўлмиш «Барийқаи Муҳмудия шарҳи Торийқаи Муҳаммадия» номли китобларда Сафар ойига оид қуйидаги маълумотларни ўқиймиз:\n«Сафар ойида сафар қилмайдиган, никоҳ ва духулга оид ва бошқа ишларни бошламайдиган, Набий алайҳиссаломдан ривоят қилинадиган «Ким менга Сафар чиққанининг башоратини берса, мен унга жаннатнинг башоратини бераман» гапни маҳкам тутиб олган кишилар ҳақида сўрадим. Бу ривоят ўзи тўғрими? Сафар ойида бахтсизлик ва машъумлик борми? У ойда бир иш қилишдан қайтариш борми?» деб сўрадим. У киши қуйидаги жавобни берди:\n«Сафар ойи ҳақида айтган гаплари (жоҳилий) арабларнинг гапидир. Набий соллаллоҳу алайҳи васалламга нисбат бериб айтган ривоятлари қип-қизил ёлғондир». («Жавоҳирул фатаво»дан).\nСафар ойидан шумланишга қарши фақат тушунтириш ишлари олиб бориш билан кифояланиб қолинмади. Балки амалий ва намунали ишлар ҳам қилинди.\nЖоҳилият аҳлининг Сафар ойидан шумланишига тамоман зид ўлароқ бу ой Исломда «Сафарул хайр» – «Сафар яхшилик» деб номланди.\nЖоҳилият аҳлининг Сафар ойида иш бошлаб бўлмайди, деган хурофотига зид ўлароқ Исломда кўпгина ишларни айнан Сафар ойида бошланди.\nМасжиди набавийнинг қурилиши биринчи ҳижрий сананинг айнан Сафар ойида бўлди.\nЖоҳилият аҳлининг Сафар ойида сафарга чиқиб бўлмайди, деган эътиқодига зид ўлароқ мусулмонлар худди бошқа ойлардаги каби бемалол сафарларга чиқдилар. Пайғамбар алайҳиссалом Сафар ойида сафарга чиқиб Хайбарни фатҳ қилдилар.\nЖоҳилият аҳлининг Сафар ойида никоҳланиб бўлмайди, деган сафсатасига қарши ўлароқ мусулмонлар бу ойда никоҳларини ўтказдилар. «Туҳфатул Муҳтож фии шарҳил Минҳож» номли китобда ва бошқа манбаларда имом Зуҳрийнинг ривоятлари асосида келтирилишича, Пайғамбаримиз алайҳиссалом айнан Сафар ойида ўз қизлари Фотимаи Заҳрони Али розияллоҳу анҳуга никоҳлаб бердилар. Ўшанда ҳижратнинг иккинчи йили эди.\nАввал билмасак, энди билиб олдик. Сафар ойидан шумланишни йиғиштирайлик. Билмаганларга ҳам бу ой тўғрисида ўзимиз билган исломий ҳақиқатни етказайлик.\n05:00 / 14.03.2017 2254\n05:00 / 14.03.2017 3259\n3069 15:29 / 28.04.2017\n7775 13:30 / 08.09.2021\n4426 05:00 / 14.03.2017\n3627 15:28 / 28.04.2017


Qalampir.uz - Инқирозга учраган “Насаф”нинг умиди келин-куёвлардан\n14:38, 19.09.2018 Спорт\nҚаршининг “Насаф” жамоаси пул топиш учун янгича усуллардан фойдаланмоқда.\nҚаршининг “Насаф” жамоаси ўз уй ўйинларини ўтказадиган “Марказий” стадиони орқали пул топиш йўлларини кенгайтирмоқда.\n“Яқинда янги оила қураётган, келин-куёвларни эсдалик учун расмга ва видеога тушишини йўлга қўйдик. Бу ишимиз ҳам оз бўлса-да клубга молиявий ёрдам бўлмоқда. Стадионимизда миллий терма жамоамиз учрашувларини ҳам ўтказиш бўйича, ЎФАга расмий таклиф билан чиққанмиз. Агар бундай имконият бўлса, маҳаллий мухлисларимиз ҳам хурсанд бўлар эди”, дея маълум қилган “Марказий” стадионнинг янги директори Умид Наврўзов.\nБундан ташқари, клуб 2019 йилдан ўз стадионида бепул Wi-Fi тармоғини ишга туширишни режалаштириб турибди. Шу мақсадда аллақачон интернет провайдерлари билан музокаралар бошлаб юборилган. Шу йўл орқали клуб мутасаддилари стадионга келадиган мухлислар сонини кўпайтирмоқчи.\nХабарингиз бор, бу мавсум Қаршининг “Насаф” жамоаси молиявий қийинчиликлар гирдобига тушиб қолган ва бу унинг ўйини сифатига ҳам таъсир қилган. Ҳолат ўз навбатида, стадионга келадиган мухлисларнинг камайишига олиб келган эди.\nТеглар:Ўзбекистон футболи Насаф Wi-Fi\nТошкентдаги Фурқат кўчаси ҳаракат учун қисман ёпилади\nКичкина деманг бизни... Кремний водийсидаги мусобақада ўзбекистонлик қизлар ўзини кўрсатди\nВидео: “Пахтакор” Наманганда тўхтатилди, “Насаф” ва “Нефтчи” ҳам рақибларига очко улашди\n15:01, 29.07.2018 2 574\n“Насаф” тўпурари “Пахтакор”га ўтди\n14:35, 02.07.2018 2 348\nАҳмаджонов ваъда берди! “Насаф” сақланиб қолинади\n15:18, 30.06.2018 2 557\n14:02, 18.06.2018 2 313\nСуперлигада 15-тур ўйинлари: “Бунёдкор” Бухорода “Насаф” Бекободда меҳмон бўлади, “Локомотив” эса...\n16:30, 12.06.2018 1 757


Трамп ва Барҳум Солеҳ Ироқда АҚШ ҳарбийларининг келажаги борасида суҳбатлашдилар - Parstoday\nТрамп ва Барҳум Солеҳ Ироқда АҚШ ҳарбийларининг келажаги борасида суҳбатлашдилар\nЯнвар 23, 2020 14:19 Asia/Tashkent\nАҚШ ва Ироқ президентлари Ироқдаги АҚШ ҳарбий кучларининг келажаги хусусида суҳбатлашдилар.\nИроқ давлат телевидениясининг хабар қилишича, кеча АҚШ президенти Дональд Трамп ва Ироқ президенти Барҳум Солеҳ Швецариянинг Давос шаҳрида ўтказилган Халқаро иқтисод ташкилотининг йиллик йиғилиши саммити доирасида учрашиб мулоқот қилдилар.\nИроқдаги айрим ОАВга кўра, Тармп бу учрашувда АҚШ ўтмишдагидек Ироқ билан ҳамкорликларни давом эттириш пайида бўлганини маълум этган.\nТрамп айни ҳолда Ироқдаги АҚШ ҳарбийларини 5 минг нафарга камайтиришни ҳам иддао қилган.\nТрамп Ироқ давлатининг Ироқдаги АҚШ ҳарбийларини чиқаришни талаб этганига жавобан бу мамлактадаги АҚШ ишғолгарлигини ғанимат сифатида биладиган нефт мавзусига ишора этиб, бизларда кўп масалалар мавжуд ва бу масалалар борасида суҳбатлашишимиз лозим деб айтган.\nИроқ давлатининг расмий даъват билан Бағдоддга сафар қилган генерал Қосим Сулаймонийни АҚШ томонидан террор этилгани ортидан Ироқ парламенти ўз таъбирлари билан ИШИДга қарши АҚШ коалицияси айниқаса АҚШ ҳарбийларини чиқариш қонуни ратификация қилди.\nТрамп: Европа савдо иқтисодий келишув борасида музокара ўтказишдан бошқа чораси йўқ


Нилуфар Усмонова фарзанд кутяпти » Ўзбекистон янгиликлари – Zamin.uz\nИкки ярим йилдан буён ТВ ва радиоэфирларда қўшиқлари берилмай келаётган Нилуфар Усмонова яна фарзанд кутяпти. Бу ҳақда “Qalampir.uz” сайти маълум қилди.\nМаълумотларга қараганда, хонанда тўртинчи бор она бўлиш арафасида турибди.\nХонанда бундан бир неча йил илгари иккинчи бор турмушга чиққан эди. Бу орада у икки ўғилли бўлди. Шунда ҳам турмуш ўртоғи ким эканлигини оммага ошкор этганича йўқ. Нилуфар Усмонованинг турмуш ўртоғи кимлиги унинг яқин дўстларига ҳам сирлигича қолмоқда.\nКасални яширсанг, иситмаси ошкор қилади. Хонанда таҳририятимиз мухбирлари билан бу мавзу ҳақида гаплашишни истамади, ҳатто, ҳомиладорлигини яширишга уринди. Бироқ тез орада интервью беришга ваъда берди. Начора, Усмонованинг кўзи ёришини кутишдан бошқа илож йўқ.\nДарвоқе, Нилуфар Усмонова бундан бир неча йил илгари ОАВларга берган интервьюсида қиз фарзанд кўриш – энг катта орзуси эканини, қиз кўрмагунича фарзандли бўлишда давом этишини айтганди. Балки у ўз сўзига содиқ қолмоқчидир.\nМаълумот учун, хонанданинг 3 ўғли бор: Саидаъзамхон 12 ёшда, Иброҳимхон 6 ёш, Сулаймонхон 5 ёш.\nТеглар: кимлиги Бироқ катта маълум кўриш эканини\n22:30 Нилуфар Усмонова илк бор қизалоғининг суратини эълон қилди\n13:21 Нилуфар Усмонова: “Юлдуз Усмонованинг ягонагина қизалоғи бўлганим билан тарихда қолсам керак”\n12:18 Юлдуз Усмонова набирасини кўриш учун туғруқхонага борди (Фото)\n14:16 Нилуфар Усмонова: “Ўғилларим онасининг бахтли аёл эканлигини кўриб уйлғаймоқда”\n11:10 Нилуфар Усмонова тўртинчи бор операция столига ётиш арафасида


Асадулла Ортиқов вафот этди\nФирдавс 21 апрель куни ўзининг мустақил фикри, ўткир мақолалари орқали кўпчиликка танилган журналист ва мухолифатчи Асадулла Ортиқов оғир касалликдан сўнг 54 ёшида вафот этди.\nАсли касби муҳандис бўлган А.Ортиқов 90-йилларда юрак касалига чалинган ва бир неча жиддий операцияларни ҳам бошдан кечирган эди.\nХудди шу хасталик уни ёруғ дунёдан олиб кетди. 20 апрель куни А.Ортиқов Қарши шаҳридаги вилоят шифохонасида яна бир бор операция қилинди. Бироқ эртаси куни вафот этди.\nЎлимидан сал аввал А.Ортиқов “Озодлик” мухбирига интервью берган эди.\n“Мен нафақат Ўзбекистонни, балки ҳар бир юртдошимни мустақил шахс сифатида кўришни орзу қилиб келдим. Шахс мустақиллиги таъминланмас экан, миллий давлат мустақиллиги қуруқ гапдир”, - деган эди ўшанда А.Ортиқов.\nА.Ортиқовни билганлар уни жонкуяр ва эркин фикрли шахс сифатида қадрлар эди.\nҚашқадарёлик инсон ҳуқуқлари ҳимоячиси Ёдгор Турлибековнинг сўзларига қараганда, А.Ортиқов миллат ва шахс мустақиллиги, демократия тарғиботчиси, бу қадриятларни ҳар қандай шароитда ҳимоя қилишга тайёр инсон эди.\n“Озодлик” мухлислари А.Ортиқовнинг 1997-2000 йилларда эфирга узатилган материалларини яхши эсласа керак. Зеро, бу лавҳаларнинг ҳар бирида халқ дарди ва муаммолари акс эттирилганди.\nЖурналист Тўлқин Қораевнинг айтишича, А.Ортиқов “Озодлик” радиоси орқали дадил чиқишлари билан мухлислар қалбидан чуқур жой олганди.\n22 апрель куни Яккабоғнинг Яккасарой қишлоғига А.Ортиқовнинг узоқ-яқиндаги кўплаб танишлари, қишлоқдошлари йиғилди. Улар марҳумни сўнгги манзилга кузатар экан, уни “яхши инсон”, дея яна бир бор эсладилар.\nБу марҳумлар ортидан ёмон гапирмаслик керак, деган истиҳола важидан эмас, балки юрак тубидан чиққан асл эътирофнинг қисқа ифодаси, яхши бир инсон ҳаётдан кетганининг таассуф билан тан олиниши эди.


08:34 28 Май 2020\n18:09 10.12.2018 Ҳавола олиш\nҚарорда товарларни божхона омборида сақлаганлик, товарларнинг классификацияси бўйича дастлабки қарор қабул қилганлик ва божхона кузатуви учун йиғим ставкалари белгиланган.\nТОШКЕНТ, 10 дек – Sputnik. “Божхона йиғимлари ставкаларини оптималлаштириш тўғрисида”ги Вазирлар Маҳкамаси қарори лойиҳаси муҳокамага қўйилди.\nҚарорда божхона юк декларациясини тақдим этиш орқали товарларнинг тегишли божхона режимида; дастлабки декларацияланаётган товарларни; божхона юк декларациясини “экспорт”, “божхона ҳудудида қайта ишлаш” ва “божхона ҳудудидан ташқарида қайта ишлаш” режимларида расмийлаштирилганлик учун божхона йиғим ставкалари белгиланган. Масалан, божхона қиймати 10 000 АҚШ долларигача бўлган товарларнинг тегишли божхона режимида расмийлаштирганлик учун ЭКОИХнинг 1 фоиз миқдорда божхона йиғимини ундириш кўзда тутилган.\nШунингдек, товарларни божхона омборида сақлаганлик, товарларнинг классификацияси бўйича дастлабки қарор қабул қилганлик ва транспорт воситани божхона масофаларга кузатиб борганлик учун божхона йиғим ставкалари белгиланган.


НАМАНГАН – “Ўттиз йиллик отамерос боғимиз тортиб олинди”\n28 феврал 2021, Тошкент вақти: 03:13\nКОСОНСОЙ. “Мен – Убайдулло Аҳмадалиев, Наманган вилояти Косонсой тумани Мажнунтол МФЙ Яллама кўчаси 35-уйда яшайман. Раҳматли дадам Абдуғафур Аҳмадалиев бундан ўттиз йил аввал сой бўйидаги 18-19 сотих ташландиқ ерни тозалаб, тракторда тупроқ келтириб дарахт эккан эди. Ернинг тупроқ қатлами юпқа экани сабаб ниҳол ўстириш осон бўлмади. Шу вақт давомида бир неча марта сел олиб кетди. Аммо ҳар қанча машаққатли бўлмасин, сабр билан меҳнат қилдик. Дадам вафотидан сўнг мен ободонлаштиришни давом эттириб, боғни обод қилдим.\nЖорий йил 5 август куни Зоҳир Мақсудов исмли киши келиб, бизга тегишли ерда салқин ичимликлар сотиш маскани қурмоқчилигини айтди. Менга ўрмон хўжалигининг шартномаси ва Косонсой тумани ҳокими тасдиқлаган лойиҳани кўрсатди. Ўрмон хўжалиги раҳбарига учрасам, “сизнинг боғингиз ташландиқ ҳолатда, ходимларим бориб далолатнома тузиб келишди” деб, далолатномага илова қилинган суратни кўрсатди. У суратнинг менинг боғимга ҳеч қандай алоқаси йўқ.\nЗ.Мақсудовга 13 сотих ажратилган экан. Майли, ҳеч бўлмаса қолган 5 сотихни ўзимизга расмийлаштириб беришларини сўрадик. Аммо қолганини ҳам ўша одамга беришди. Ҳозирда қўшним ва менинг еримда, 28-30 сотих майдонда қурилиш олиб берилмоқда. Бизга шу пайтга қадар “сой бўйида қурилиш ишлари олиб бориш мумкин эмас” деб рухсат беришмаганди. Буларга ким рухсат берди – ҳайронмиз.\nМен мурожаат этган ташкилотлар сизда ҳеч қандай ҳужжат йўқ демоқда. 30 йиллик отамерос боғимизни тортиб олишди”.\n(Бу хабар Озодликка 20 сентябрь куни келган.)


Соғинч бор-у дийдор йўқ энди… – Jurnalist\nСоғинч бор-у дийдор йўқ энди…\nR S2020-10-14T09:05:58+05:0014 Oktabr, 2020|Умумий янгиликлар|\nКуни кеча эл суйган шоир, ҳурматли инсон — Ўзбекистон Журналистлари ижодий уюшмаси раиси, акамиз Саъдулла Ҳакимовни сўнгги йўлга кузатдик…\nУ кишининг вафоти ҳақида хабарлар тарқалгани ҳамоно «О, бу қандай шараф кетаётирман» шеъри ижтимоий тармоқларни эгаллади ҳисоб…\nСаъдулла ака мазкур шеърини вафотидан уч-тўрт ой бурун ёзган ва вақтли матбуотда чиқиши ҳамоно менга ҳам илиниб, «телеграмм» канали орқали ташлаб берган эдилар. Ғофиллик шунчаки, шеърни ўқибман-у, аммо моҳиятини тўла уқмабман, аттанг…\nДейдиларки, Аллоҳ бандаси дилига СЎЗ солмаса, шеър аталмиш мўъжизавий битик туғилмайди. Шу маънода Яратган шоирнинг дилига сўз солиб, яқин орада Ҳузурига чорлашини маълум қилган – акамиз бу илоҳий ишоратга «Кетаётирман» орқали «лаббай» деган экан, энди билсак…\nҚаранг-а, банда «тўрт оёқли чўбир от» (А. Яссавий) чопқинлаб келаётганини ҳис қилмоқда, бироқ бундан изтироб-ваҳимага тушиб, оҳ-воҳ қилаётгани йўқ. Балки Ўзининг амрига мардона бўйсунмоқда:\nО, бу қандай шараф, кетаётирман,\nСендан сенга қараб кетаётирман.\nСаъдулла ака ўзига етган бетобликни ҳам шукур-ла қарши олганига нима дейсиз?! Хаста чоғида айтиб ёздирган видо шеърида қуйидаги мисраларни қаранг:\nБу-не ҳислат, бу- не ҳол,\nБу-не ҳикмат, бу- не сир?\nБарига Ўзинг каффол,\nСаъдулла ака шахси ва ижоди уйғун инсон эди. Шеърларини ўқисангиз мисралар ортида самимий жилмайиб турганини бемалол илғаш мумкин эди, ёки ўзи билан суҳбатлашганда худди шеърларини мутолаа қилаётгандай бўлардик. Ҳам болафеъл эди, Саъдулла ака! Айни ҳислати «Кетаётирман»да ҳам акс этибди-я:\nКўнглимни тоблади кундуз ва кеча,\nОй каби ярқираб кетаётирман.\nШарқираб сой каби оққаним ростдир,\nБулоқдай шилдираб кетаётирман.\nСаъдулла ака ростгўй, ўзига ва сўзига нисбатан ўта талабчан ҳам камтарин инсон эди. «Кетаётирман»ни қайта-қайта ўқир эканман, у кишининг мана шу ҳислатлари ҳам такрор-такрор ёдга тушмоқда.\nБилмайман, гуноҳим қанча, бир тараф,\nСавобим бир тараф, кетаётирман.\nСаъдулла ака оддий нарсадан ҳикмат қидиргувчи, макон ва одамларга меҳр-муҳаббати ўзгача ОДАМ эди-да. Шеърларидаги фалсафа у кишининг ҳаёт фалсафаси эди.\nНописанд босма хазон япроғини,\nБошинг узра эсла соя чоғини.\nУшбу икки мисрадан раҳматлининг дарахтдан узилиб тушиб, хазонга айланган биргина баргга бўлган муносабати тимсолида бутун жонли ва жонсиз мавжудодга бўлган эътибори ва меҳрини англаш мумкиндай.\nБир мухлиснинг «Саъдулла аканинг шеърларини ўқиганда онамни кўргандай, ҳам тоғ ҳавосидан тўйиб нафас олгандай бўламан», деган эътирофида муболаға йўқ. Чунки, акамиз ватанга, онага меҳри ўзи туғилиб ўсган диёр майса-ю гиёҳи, тупроғи ҳам жилдираб оққан сой сувига, виқорли тоғу-тошлари ва боғ ҳавосига қоришиқ эди.\nСаъдулла ака билан охирги марта шу йилнинг 1 октябрь куни гаплашган эдик. Устоз ва мураббийлар куни муносабати билан бир-биримизни табриклаб, хўб яхши тилакларни соғингандик. Хасталик таъсири сезилиб тургани билан овози ўктам эди. Гап оҳангларида соғинч уфурганди… Бу бежиз эмас экан. Инсон борки – доим кимнидир соғиниб, кимгадир талпиниб яшайди: биз ҳозир Саъдулла акани соғинишни бошлаганимиз каби, у кишининг гўзал суҳбатларига талпинганимиз каби.\nСен келсанг… йўлларим тезлашармиди,\nИлинжим, йўл қараб кетаётирман.\nУмр шомида тонг отмоқ недан далолат? Бу Худо берган фурсатларни шамолга совурмаслик, муносиб яшаш ва ўзидан ўчмас из қолдиришдир. Саъдулла ака муносиб умр кўрди, ундан қатор китоблар, оқил ва оқила фарзандлар, садоқатли шогирдлар, яхши-яхши дўст-у ёронлар қолди. Банда учун катта саодат шу. Шундай саодат насиб этган инсоннинг умр шомида тонглар отди.\nУмр шомида тонг отмоқда, ажаб,\nВоажаб, воажаб, кетаётирман.\nСаъдулла акада шундай ҳислат мавжуд эдики, ҳамсуҳбати кўнглида яшашга, борлиққа, адабиётга, шеъриятга муҳаббат пайдо қиларди.\nҲозир ёзяпман-у, акамизнинг шеър ўқиш оҳанглари эшитилгандай бўлади. Во дариғки, энди ундай суҳбат, шеърларини ўзидан эшитишлар йўқ, соғинишлар бор-у учрашишлар йўқ. Акамизнинг янги шеърларидан баҳраманд бўлиш ҳам энди иложсиз. Буни у кишининг ўзи ҳам қайд этиб кетди:\nКелмоқ суруридан сўзламам энди,\nО, бу қандай шараф, кетаётирман.\nХақ гап шуки, Саъдулла ака шараф билан кетди. Ҳаммага ҳам шундай саодат насиб этсин. Зеро, ким бўлмайлик, борар жойимиз тайин. Каломуллоҳда марҳамат қилинганидек, «…инна лиллаҳи ва инна илайҳи рожиъун» (биз ҳаммамиз Аллоҳникимиз ва Унга албатта қайтамиз).\nЎзбекистонда хизмат кўрсатган юрист.\n(xabar.uz сайтидан олинди)


Қуръони карим бошқа миллат ёзуви билан ёзилиб, ўқилиши мумкинми?\nҲар бир миллатнинг ўзига хос талаффузи ва бу талаффузни ифолаловчи ёзуви мавжуд. Тилшунослар мана шу ўзига хосликни ҳисобга олиб, ҳар бир тилни ўша миллатнинг алифбоси ва талаффузи билан ўрганишни тавсия этганлар. Акс ҳолда эса янглиш ва хатолар юзага келишини айтганлар. Шу боисдан ҳам Қуръон тили саналган араб тилини ҳам ўша балоғат ва фасоҳатда бирор ўзга тилда тўла ифодалашнинг имкони йўқ. Бунда, албатта, янглишлар ва хатолар юзага келади.\nҚуръони Каримдек араб тилининг энг юксак балогғат ва фасоҳатига эга илоҳий китобни бошқа тиллар алифбосига мослаб ўқитиш ва ёздириш тўғри бўлмайди. Шубҳа йўқки, бу ҳолатда маъно ўзгариб таҳликали вазият юзага келиши мумкин. Араб тилида Қуръонни ўқиш ва ёзиш жуда мушкул бўлган. Шунинг учун кейинчалик ҳаракатлар қўйилиб, тўғри ўқишга ҳаракат қилинган. Ривоятга кўра, Ҳазрати Алининг маслаҳати билан Абу Асвад тўғри ўқиш мақсадида Қуръонга нуқта ва ҳаракатларни қўштирган. Кейинчалик урфалик Ёқуб томонидан тўғри ўқиш мақсадида яна бир қанча нуқталар илова қилинди. Абдулмалик даврида Ироқ ҳокими Ҳажжож ҳарфларни бир-биридан ажратиш мақсадида нуқталар қўштирди. Абу Асваднинг шогирди Осим бунинг учун битта ва иккиталик нуқталардан фойдаланди.\nКейинчалик, Ҳалил ибн Аҳмад фатҳани ҳарфнинг устига, касрани ҳарфнинг остига, заммани эса ҳарф устига вов ҳарфи шаклида қўйдирди. Шу тариқа Қуръони Каримни тўғри ва бенуксон ўқиш учун кўп ҳаракат қилинди. Хуллас, араб тилининг ўзида Қуръонни ўқиш ва талаффуз этиш мана шундай қийинчиликларни келтириб чиқарган экан, уни бошқа тил алифбосида қандай қилиб бенуқсон ифодалаш мумкин? Демак, Қуръонни ўқийдиган киши унинг алифбосини ва талаффузини билиши ва уни араб тилида ўқиб, араб ёзувида ёзиши мақсадга мувофиқдир.


Ўзбекистонда 600 млн долларлик шамол электр станцияси қурилади\nЎзбекистон 11:42 / 20.01.2020 19832\nДунёдаги энг йирик Mubadala инвестиция холдинги (БАА) ва унинг бўлинмаси бўлган Masdar компанияси Ўзбекистон энергетика секторига инвестициялар киритмоқда.\nИнвестиция ва ташқи савдо вазирлигида Masdar компанияси билан Навоий вилоятида 400 МВт қувватга эга шамол электр станциясини қуриш лойиҳасини амалга ошириш тўғрисида келишув имзоланди. Ушбу келишувга мувофиқ, Masdar компанияси шамол электр станциясини лойиҳалаштириш, молиялаштириш, қуриш ва эксплуатация қилишни амалга оширади.\nҚурилиш учун инвестициялар ҳажми 600 млн доллар миқдорида баҳоланмоқда, ишларни 2020 йилнинг учинчи чорагида бошлаб, объектни 2022 йилда фойдаланишга топшириш режа қилинмоқда.\nЎтган йилнинг ноябр ойида Masdar компанияси билан Навоий вилоятида умумий қуввати 100 МВт бўлган фотоэлектр станциясини қуриш бўйича инвестиция келишуви имзоланган, октябр ойида Masdar компанияси давлат-хусусий шериклик (ДХШ) асосида муқобил энергетика соҳасига инвестицияларни жалб қилиш бўйича Ўзбекистон тарихида биринчи очиқ тендер ғолиби деб эълон қилинган эди.\nЎзбекистон ҳукумати ҳамда Masdar ва Mubadala компаниялари ўртасида республикада электр станциялари қуриш борасида ҳамкорлик қилиш бўйича келишув 2019 йил март ойида Ўзбекистон президентининг Бирлашган Араб Амирликларига расмий ташрифи доирасида имзоланган.